
PMebroen, i* dens resier under udgravningen var blottet. Hvor de In personer star, farte forbi brovagleni hm en brolag! 
vej op over det af vand omgivne horgterræn. Til venstre ruinerne af fæslningilarnel. 



DA HOLSTENERNE PA NÆSHOLM 
BLEV NEDKÆMPET 

Af Vilhelm la Cour 



Endelig forestår afslutningen af Næsholm borgruins ud- 
gravning. Når det sidste spadestik og skovlkast er gjort — 
forhåbentlig inden dette hefte foreligger — , er der flere 
end een, som vil trække vejret lettet. Carlsbergfondet, 
som gennem den største del af tiden har financieret arbej- 
det, Nationalmuseet, som har fået gennemført en mere 
dybtgående undersøgelse af dette prægtige voldsted end 
af noget andet, Odsherreds Turistforening, som har truk- 
ket bravt i læsset, og som har grund til at regne med 
endnu en virkelig seværdighed inden for herredet, inden 
man planlægger den ny sommersæson, og undertegnede 
selv, der år efter år — ganske vist med en pause fra 1942 



-49 — lige siden 1935 har måttet sætte meget andet ar- 
bejde til side for at få kvadratmeter efter kvadratmeter af 
borgbanken, ringgraven og ydervolden afdækket — alle 
parter vil føle en forståelig lettelse, når der endelig bli- 
ver sat punktum for gravningerne. Så vil der kun mangle 
den fornødne orienteringstavle nede på ruinen og det lille 
blå hefte, som kortfattet skal redegøre for, hvad der kan 
siges om stedet. Men begge dele vil forhåbentlig være på 
trapperne. 

De er jo nemlig absolut nødvendige, hvis besøgende skal 
have nogen virkelig glæde af at komme til Næsholm. 
Hvor ofte har jeg ikke hørt spørgsmål som: Hvad ved 

man om denne borg? Hvem har bygget den? Hvornår gik 
den til grunde? Er der gjort fund af betydning derude på 
banken? 

Man kan være ubeskeden i sine forlangender. Respekte- 
rer man kun guld eller sølv, må det indrømmes, at vi står 
med tomme hænder. Og hvem har sans for gamle potte- 
skår? Eller forrustede våben, sporer, arbejdsredskaber og 
lignende? Lad gå, at der cr fundet utroligt mange møn- 
ter — godt og vel 250. Hvis man så dem ligge udspredt 
,på et bord, vilde der dog ikke være cn eneste af dem, som 
fangede opmærksomheden. Disse små, irgrønne eller brun- 
sorte tingester, hvis elendige præg er så godt som helt 
borte — hvilken glæde kan man have haft af møjsomme- 
ligt at lede dem op af jorden? 

Jeg skal så kort som muligt søge at give et begreb om, 
at selv de mest ubetydelige ting kan have deres betyd- 
ning, når de indføjes i deres rette sammenhæng. 

Der er nu først mønterne — hele denne ensformige 
række af danske »borgerkrigsmønter«, de sletteste, der 
nogen sinde cr slået her i landet — de siger os med absolut 
sikkerhed, at Næsholm må være opfort omkring 1240 
og ødelagt omkring 1340. Fra dette fjerne hundredår 
stammer nemlig alle de fundne monter — også de tre 
fremmede, som er dukket op: en norsk mønt fra 1280— 
99, en en gelsk sterling fra 1279—1302 og en hamborgsk 




Di. U Cour og en medarbejder drøfter et fund. 



hulpenning fra begyndelsen af 1300-tallet. Nogen lang 
levetid har borgen altså ikke haft. Den må være opført 
kort før eller kort efter Valdemar Sejrs død og være gået 
til grunde, da Valdemar Atterdag tog magten i landet. 
Men netop det korte spand af tid, som dens tilværelse har 
spændt over, har sin store betydning: det siger os, at 
også alle de øvrige fundne sager hører dette tidsrum til. 
Sådanne lervarer, sådanne våben, sådanne arbejdsredska- 
ber brugte man altså den gang. Typer og ornamenter kan 
i store træk tidsfæstes, og man kan få øjet op for mange 
af de småændringer, som nye moder og fremskridt af tek- 
nisk art har ført med sig. Når alt er konserveret og et pas- 
sende udvalg har fundet plads i Nationalmuseets montrer, 
medens andet er afgivet til de lokale museer i Nykøbing 
og Stenstrup, vil man her have lejlighed til at studere vid- 
nesbyrdene om det liv, der har udfoldet sig i borgen — 
både i de lange, ensformige hverdage, og når fjenden 
havde lagt sig uden for den og kampen flammede op ved 
den lange pælebro, ved borgbankens to mærkelige spærre- 
grave og til sidst ved det vældige, centrale stentårn, bor- 
gens stærke kerne. 

Kæmpet har der nemlig været på denne plet, og den 
røde hane har galet over borgen hele to gange. Det fortæl- 
ler to brandlag os, særlig tydelige i den nordlige spærre- 
grav. Og her kunde man se, at borgen næppe har været 
synderligt gammel, da den første katastrofe indtraf. Der 
var nemlig kun skredet meget lidt fyld ned fra gravens 
sider, da det første brandlag dannedes. Årsagen til bran- 
den kan vi selvfølgelig ikke læse ud af laget. Den kan 
have været en tilfældig hændelse, og den kan have været 
en følge af de uroligheder, som herskede i landet efter 
Valdemar Sejrs død. 

Selv om kampene mellem Erik Plovpenning og her- 
tug Abel hovedsagelig udspilledes i hertugdømmet, det 
sydlige Nørrejylland og på Fyn, forplantede uroen sig 
dog også østover, helt til Skåne, dels som en bitter strid 
mellem kongen og Roskildebispen, dels som en skånsk 
bonderejsning imod den skattekrævende Erik. Det er kun 
lidt, vi kender til de udslag, som uroen gav sig; men at 
den i 1240'erne meget vel kan være blevet Næsholms 
skæbne, er der i og for sig ingen grund til at tvivle om. 
Måske kan man også tænke på de kampe, der udspandt sig 
på Sjælland kort efter den tredje Valdemarssøns, Chri- 
stoffer I's kroning i 1252. Vi hører ganske vist kun om 
kongens nederlag ved Skælskør og hans hovedkuls flugt 
mod København, som lukkede sine porte for ham ; men at- 
ter her må der under stridighederne, være hændet uende- 
lig meget, som de sparsomme, skrevne kilder ikke har 
gemt noget minde om. Lige meget — enten Næsholm er 
brændt ved et ulykkestilfælde, eller den er blevet et af 
uroens ofre — den er gået til grunde på en dag, da vinden 
stod friskt svøbende ind over banken fra sydvest. Den 
vestligste bygning — vi vilde vist kalde den borgens øko- 

nomifløj — havde stråtag, og dynger af dets brændende 
strå lagde sig som et tæppe over brostenene mellem byg- 
ningen og tårnet eller føg ned i den nordlige spærregrav, 
hvor det lejrede sig som en kulsort stribe over fylden i 
gravens bund. 

Nå, Næsholm blev genrejst, og der gik nu adskilligt 
længere tid, inden den næste — og endelige — ødelæg- 
gelse fandt sted. Leret i den nordlige spærregravs sider 
skred i årtiernes løb ned og dannede et tykt lag over 
sporene efter den første brand. Graven, som oprindelig 
havde været dyb og spids — V-formet — blev nu langt 
mindre dyb og fik en nærmest trugformet bund. Dens 
værdi som spærringsmiddel var derfor i væsentlig grad 
svækket. Hvis en ny og alvorlig fare stod for døren, og 
det lykkedes en angriber at slippe over på borgholmen, 
vilde han uden vanskelighed kunne nå forbi det lille vagt- 
hus ved broen og den lange østlænge, hvor sikkert mand- 
skabet havde til huse og staldene fandtes, ja, end ikke 
borgens »palatium« — høvedsmandens bolig — kunde 
standse ham, før han nord om tårnet var nået frem til 
den næsten halvfyldte spærregrav. Det gjaldt da bare om 
for ham at forcere denne — så vilde tårnets skæbne være 
beseglet. 

Et sådant angreb gjorde det af med Næsholm. Vi kan 
— med lidt god vilje! — næsten skridt for skridt aflæse, 
hvorledes det fandt sted. 

Tidspunktet har været kort efter 1340. Næsholm var 
den gang som de øvrige kongelige borge på Sjælland pant- 
sat af den uduelige kong Christoffer II, der i 1332 var 
død fra et herreløst land. Borgenes indehaver var blevet 
den' holstenske grev Johan den Milde af Kiel, og Næs- 
holm havde altså holstensk besætning. For den unge kong 
Valdemar Atterdag måtte det være et selvskrevet mål at 
bringe også Næsholm på ny under kronen sammen med 
det øvrige sjællandske krongods, som Johan havde ud- 
pint, og det kunde kun ske ved anvendelse af magt. Om 
kongens kampe hører vi både et og andet, men alligevel 
nævnes bare en ringe brøkdel af det, som må være hæn- 
det i begyndelsen af 1340'crnc, og som førte til kongens 
sejr og holstenernes fordrivelse. Vi hører ikke Næsholm 
omtalt i nogen bevaret skriftlig kilde, skønt vi med abso- 
lut sikkerhed kan gå ud fra, at også dette borglens skæbne 
har stået på dagsordenen. Vor viden er udelukkende af- 
hængig af, hvad vi har kunnet »grave« os til. Og på den 
måde har følgende billede formet sig: 

Holstenerne på Næsholm har mærket, at det truende 
uvejr nærmede sig, og i sidste øjeblik er de begyndt at 
træffe visse sikkerhedsforanstaltninger. Således har de ta- 
get fat på at gøre den nordlige spærregrav bredere. De er 
dog ikke nået synderligt langt med arbejdet, før vore 
folk — egnens bønder, kongens mænd? — har vist sig 
oppe på bakkeskråningen i syd. 1 stor hast har borgens 




Porsttttif* tirhvidxhnld af audenter har roret med til 01 Rtave 
Nitibolm ud. 



besætning så søgt at isolere sig ved på to steder at kaste 
den lange pælebros planker af — og naturligvis lade vin- 
debroen gå op. 

Derved er kampen i første række kommet til at stå om 
broens inderste fag. Økser og dolke har været anvendt i 
nærkampen, og en regn af armbrøstbolte har haglet ned 
over angriberne. Men disse har ikke været til at standse. 
De er stormet op over borgbanken, holstenerne har truk- 
ket sig ind bag spærregravene, har besat tårnet, trukket 

broen til dets indgang på vestsiden op efter sig, og så har 
dc ført cn henholdende, håbløs kamp, fanget som en 
rotte i fælden. 

Denne slutkamp kan vi følge gennem fundene. For an- 
den gang cr borgens bygninger gået op i luer, og ned- 
styrtende, brændende tømmer har lejret sig i de ind- 
skæringer, som det ufuldførte forsøg på en udvidelse af 
den nordlige spærregrav har efterladt som friske sår i dens 
sider. På dette sted er der blevet kæmpet, ligesom den syd- 
lige spærregrav har været et selvskrevet mål for vore folk. 
Her lå nemlig — tæt ind under tårnet — borgens eneste 
brønd, og kunde besætningen afskæres fra den, vilde den 
have tabt spdlet. Af de henved 300 armbrøstbolte, som 
er fundet ved undersøgelserne, stammer det overvejende 
flertal fra brofagene nærmest borgbanken og fra de to 
spærregrave. 

Men mange kom også frem på den brolagte plads mel- 
lem tårnet og økonomibygningen i vest; thi til den er vi 
slutteligt trængt frem, og her har den endelige og afgø- 
rende kamp stået. Da den har været kæmpet til ende, har 
borgen været cn rygende ruin, holstenerne har været røget 
ud som ræven af hulen, og Næsholm har atter ligget fast 
i den danske konges hånd. 

Kong Valdemar har dog ikke villet genopføre borgen. 



Dens primitivitet har ikke svaret til, hvad tiden krævede 
af et kongeligt anlæg. Man har derfor »flyttet« Næs- 
holm, og allerede 1354 nævnes dens afløser Nygård, det 
nuværende Drøsselholm (ikke »Drosselholm«, som det 
desværre i de senere år er blevet almindeligt at kalde går- 
den ved en total misforståelse af dens navn!). Allerede 
under opførelsen af Nygårds store, faste stenhus har Næs- 
holm været benyttet som stenbrud. Alle de bygningsma- 
terialer, som endnu var brugbare — først og fremmest 
formsten og gulvfliser fra palatiet — er blevet ført bort. 
Det har været vanskeligt nok, for den lange pælebro har 
været i en ynkelig forfatning. Men hvor holstenerne havde 
afbrudt den for at holde sig fjenderne fra livet, har man 
fyldt hullerne ud med dynger af svære kampesten, mur- 
brokker og andet affald, og på den måde har man skaffet 
sig en vejbane på de steder, hvor broen ikke selv lod sig 
benytte. Læs efter læs er så skumplet ned over borgban- 
ken, ud over broen og hen til det nye byggested. 

Ja, sådan tegner billedet sig i store træk. Fantasi og 
kombinationsevne har været taget i brug ved dette lille 
rids — det skal ikke skjules. Men hvilken arkæolog kan 
mangle disse egenskaber, hvis han overhovedet vil prøve 
på at forstå, hvad kun jorden fortæller om, medens alle 
skriftlige kilder tier? 



For sent til dampskibet - - 



Pastor F. B. Møller, der døde få år efter, at han i 1912 sum 
80-årig havde taget afsked som præst, fortæller i sine efterladte opteg- 
nelser, der nu er udsendt som bog, „En gammel Præst fortæller", at 
han i 1857 som huslærer på Ellingegård kom meget ud, navnlig til 
Nykøbing: 

„Den mærkeligste familie var byfogdens — Svanenskjolds; han var 
flegmatiker og podagrist; hans kone var et af de mærkeligste menne- 
sker, man kunne tænke sig; nervøs til fingerspidserne, excentrisk og 
umådelig energisk for hvad hun begyndte på; hun kunne hitte på de 
ejendommeligste ting — især på hans fødselsdag, da luften skulle fyl- 
des med poesi og romantik, noget, han aldeles ikke satte pris på. Nu- 
værende kgl, skuespiller Kolling er derudefra; ham tog hun sig af; 
hun rejste selv ind til København, gik fra den ene til den anden, 
trængte på, lod sig ikke afvise, for hun fik folk ved teatret til at tage 
sig af ham. 

F. B. Møller havde lovet at være til stede ved en af sine nærmeste 
venners bryllup i Roskilde. Han fortæller derom: 

6 



„Jeg gik til Nykøbing om aftenen for at tage med dampskibet næste 
morgen til Roskilde; jeg lå hos Svanenskjolds om natten; de lovede 
mig sikkert, at de skulle vågne betids, og til yderligere tryghed havde 
de anmodet vægteren om at vække pigen kl. 5. Rolige gik de i seng, 
men da jeg blev vækket om morgenen, var dampskibet sejlet og alle- 
rede ovre ved Frederiksværk — alle havde sovet over sig! Jeg var 
fortvivlet; der blev talt og overvejet, hvad jeg skulle gøre. frem og til- 
bage. Endelig besluttedes det, at vognen skulle køre mig ned til et 
færgested, Kongsøre, tror jeg det hed; derfra kunne jeg måske blive 
sejlet til Holbæk. Jeg kom da også ned til fjorden, fik fat i en båd 
og sejlede ud på fjorden; midt ude på den traf vi en større båd. der 
skulle til Holbæk, den indhentede vi, og jeg kom om bord på den. Så- 
ledes nåede jeg byen; i førstningen havde jeg tænkt at gå til Roskilde, 
men det var en smeltende varme og lige i middagsstunden, så jeg lejede 
da en enspændervogn. Det gik såre langsomt; i den stærke solhede fik 
jeg en kraftig hovedpine. Jeg kom til målet, da bryllupsgæsterne sad 
ved den fjerde ret mad." 

Odsherreds og Nykøbings våbenmærker 

Af Inger Schjørring 



Den ældste administrative inddeling af det danske rige er her- 
rederne, og denne herredsinddeling er — i modsætning til 
senere tiders inddeling i amter, birker og sogne — i høj grad 
naturbestemt. Dette gælder i udpræget grad Odsherred, der i 
gamle dage inden Lammefjordens udtørring næsten var en ø, 
dengang kun „landfast" med det øvrige Sjælland ved Faare- 
vejle-Dragsholm, hvor denne borg vogtede indgangen til her- 
redet. 

Da Odsherred ligesom andre herreder og købstæder anskaf- 
fede sig sit eget segl, først og fremmest til brug ved forseglin- 
gen af dokumenter i forbindelse med de forskellige konge- 
hyldinger, blev Odsherreds geografisk særprægede form og 
beliggenhed udtrykt i herredets segl og i det på grundlag af 
dette segl senere udformede våben. 

Dette våben består af en femtakket, eller som det hedder 
i heraldikens gamle sprog, en femoddet guldstjerne lagt ovenpå 
flere koncentriske kredse af sølvbølger, alt dette i et blåt skjold. 

Den ældste anvendelse, vi kender, af dette herredsmærke 
er ved forseglingen af dokumentet i forbindelse med hyldin- 
gen den 3. marts 1610 af den udvalgte prins Christian. Chri- 
stian den IV's ældste søn, der døde 1647 i Dresden på en 
baderejse til Karlsbad. Her er der selvfølgelig ikke tale om 
farver, men om et cirkelrundt segl i papir og voks med om- 
skrift ODTZ HERRITZ SEGGEL. 

Først op imod vor tid har man opfattet seglmærket også 
som et våbenmærkc- med farver i form af en gylden stjerne 
på sølvbølget, blåt skjold. 

Selv om der fra gammel tid ikke foreligger noget om be- 
tydningen af dette mærke, har man sikkert lov til at mene, 
at denne femoddede stjerne skal betyde selve Odsherred om- 
givet af „Havet, bugten og fjorden", som der står i sidste 
linie af Johar Hansens Odsherredssang. 

Odsherreds mærke og våben bliver således et af de såkaldte 
parlente eller „talende" våben, der fortæller noget om navnet 
på våbnets indehaver, på samme måde som når den danske 
adelsslægt Trolle har en trold som våbenmærke og Løve herred 
en opspringende løve. 

Hvis man ville udtrykke selve navnet Ods herred i et mærke, 
var det derfor ganske naturligt at vælge en stjerne med odder. 
Og når stjernen er blevet netop femoddet, ligger det meget 
nær at antage, at der er tænkt på Odsherreds fem mest frem- 
trædende odder og næs, nemlig Sjællands Odde, Korshage, 
Nakkehoved, Kongsøre Nebbe og Ordrup Næs. 

Odsherreds mærke kan selvfølgelig være ældre end 1610, 
men det er ikke sandsynligt, idet der ved den foregående hyl- 
ding i 1584 af den dengang kun syvårige Christian IV ifølge 
Poul Bredo Grandjeans „Danske Herreders Segl indtil 1660" 
(Kbh. 46) for Odsherreds vedkommende kun blev anvendt 
private bomærkesegl. Det var netop omkring 1600 på Chri- 
stian IV's tid inden enevældens indførelse, at det blev al- 



Fotos: Nationalmuseet 




Odsherreds ældste seglmierke med den femoddede stjerne pj koncen- 
triske bølgelinier. Aftryk i papir over voks fra 76/0. 



mindeligt, at de forskellige herreder og købstæder, der ikke 
allerede havde et segl, anskaffede sig et sådant, sikkert på kon- 
gelig henstilling og til brug ved disse hyldingcr. 

Mon ikke Dragsholm birk har fået en sådan allerhøjeste 
henstilling og derfor har fået anskaffet sig et seglmærke til 
brug ved hyldingen den 30. juni 1648 af Vrederik III? Det er 
i alt fald første gang, vi ser birkets segl i brug. 

Dragsholm birk har simpelthen lånt Odsherreds mærke, blot 
med den forskel, at den femoddede stjerne her er anbragt i 
en opadvendt femkant i stedet for på bølgelinierne. Måske 
hentyder femkanten, hvad tilfældet sommetider kan være i 
heraldiken, til en borg, og så er det naturligvis til borgen 
Dragsholms mure. 

løvrigt brugte Odsherred selv ved samme hylding et par 
uger før, den 10. juni 1648, pudsigt nok birkets våben, hvis 
omskrift da også er AADTS HERREDTS SEIGEL 1648 
Dette segl bliver altså en slags fælles mærke for herred og birk. 

Knbsladen Nykøbings seglmærke er ældre end både herre- 
dets og birkets. Det finc'es anvendt allerede 17. august 1519. 

I modsætning til, hvad tilfældet er for herredet og birket, 
hvor vi kun har seglets aftryk i papir over voks, er vi for 
Nykøbings vedkommende stadig i besiddelse af selve malm- 
signetet, den såkaldte stamp, der nu findes på Nationalmuseet. 

Dette signet viser en seksoddet stjerne, omfattet af en tilta- 

Udsigt mod Nykøbing — man ser kirken i horisonten — efter el gammelt billede. 




Dragsholm birks ældste seglmcerke med Odsherreds femoddede stjerne, 
omgivet af en femkantet borgmur. Aftryk i papir, over roks jra 1648. 



gen de mine, altså en nymåne, der atter er omgivet af fire min- 
dre, scksoddede stjerner, een i hvert sit hjørne. Omskriften er: 
S'VILLE NYKOPECENSIS IN ODZ HÆRÆTH*). 

Også Nykøbings våben er i alt fald delvis et „talende" vå- 
ben, idet man sikkert har lov til at sige, at månen i ny henty- 
der til bynavnet Ny-købing. I alt fald plejer man i heraldiken 
at udtrykke noget nyt ved anbringelse af en nymåne. 

At man sommetider kan finde seglet afbildet med månen 
i næ betyder jo blot, at vedkommende har vendt seglet forkert. 

Med hensyn til den seksoddede stjerne kan de Nykøbing- 
borgere måske have tænkt sig, at byen i modsætning til det 
senere herredsvåben med den femoddede stjerne måtte have 
en sjette odde, nemlig den odde, hvor Ringholm nu ligger, 
lige uden for byen. 

Dette sidste er dog mere end tvivlsomt, idet den sjette odde 
i stjernen allerede er forsvundet i det nye segl, brugt første 
gang 1608, hvor alle byens stjerner er blevet femoddede lige- 
som stjernen i Odsherreds mærke af 1610. 

Som oplyst af A. Thiset i Tidsskrift for Kunstindustri 1894 
fandtes Nykøbings byvåben i sin tid malet på byens ældre råd- 
hus, og var dér fremstillet med en femoddct guldstjerne om- 
fattet af en guldmåne, der atter omgaves af fire guldstjerner 
i blåt felt. Ganske på samme måde er våbnet afbildet på det 



*) S' = sigillum 

dengang i brug værende i 1706 stukne signet, samt i det under 
9. april 1938 indregistrerede byvåben. 

Derimod er Nykøbings våben i det i anledning af Christian 
IX og dronning Louises guldbryllup den 26. maj 1892 udgivne 
jubilæumsalbum afbildet med de oprindelige seksoddede stjer- 
ner fra 1519, men desværre er våbnet vendt forkert med månen 
i næ og alle stjernerne lige store og anbragt som et kors. 

En hel anden mulighed for tydningen af nymånen og stjer- 
nen i Nykøbings gamle våben end den ovenfor anførte, ville 
det være at antage, at månen — som så ofte i heraldiken lige- 
som den stiliserede lilje — er et billede på himmeldronningen, 
på jomfru Marin, og Hjernen på Alverdens Frelser, Jtsui 
Kristus. 

I Sæby købstads våben findes således et billede af Jomfru 
Maria med barnet på skødet, anbragt over en liggende, opad- 
vendt halvmåne. Odenses gamle byvåben viser Madonnas 
gyldne lilje, og — for at vende tilbage til Holbæk amt — 
Tølløse birk har Jomfru Maria med barnet som våbenmærke. 

Forudsætningen for denne antagelse ville dog være, at der 
i Nykøbing fandtes en kirke, indviet til Vor Frue. 

Derom ved man intet. 

Vi ved kun, at der til Nykøbing nuværende kirke var knyttet 
et alter, indviet til Sankt Anna. Jomfru Marias mor, således 
som påvist af afdøde sognepræst i Nykøbing, pastor G. Knud 
sen: Om præstegården i Nykøbing i „Fra Holbæk amt", 1911. 
hvor der er tale om noget jordegods, der den 3. juni 1493 blev 
tilskødet Sankt Annas alter i Nykøbing kirke af fru Hc-bbil 
Lykkesdatter. 

Pastor Knudsen nævner den mulighed, at hele kirken har 
været indviet til Sankt Anna. Dette er dog næppe sandsynligt, 
idet der så i det pågældende dokument ville have været tale 
om Sankt Annas kirke, og ikke blot om Sankt Annas alter. 

Kalkmalerierne i en kirke kan ofte ved deres emnevalg give 
oplysninger om. hvem den pågældende kirke har været ind- 
viet til. 

I Nykøbing kirke findes der ifølge den i Nationalmuseets 
arkiv værende beskrivelse på kirkens cstlige kappe i korhvæl- 
vingen en knælende Maria og Kristus i mandorla, den ovale, 
mandelformede glorie. I tilbygningen mod syd nogle figurer 
i blomsterbægre, hvoraf to bærer navne, David og Simeon. 

På skjoldbtierne er der her latinske indskrifter med minu- 
skelbogstaver. Kun den ene er læselig. Det er slutningen af 
Simeons ord til Jomfru Maria ved fremstillingen i templet: 




Det originale malmsignet eller stamp til Nykøbing* 
ældste seglmxrke fra 1519, nu på Nalionalmuieet. For- 
neden et ajtryk i gips. Man ser den seksoddede stierne 
omfatte/ af en tiltagende mitte, der igen er omgiret af 
fire seksoddede små stjerner. 



Ja. også din egen sjæl skal et sværd gennemtrænge! - så at 
mange hjerters tanker skal blive åbenbaret. (Lukas 2,34). 

Kong David findes meget hyppigt afbildet i kalkmalerierne 
i vore kirker — som blandt statuerne på de franske gotiske 
katedraler — i sin egenskab af en af Jomfru Marias forfædre. 

Som fremhævet af K. Broby-Johansen i „Den danske bdled- 
bibel" side 72 er det efter evangelierne ikke Maria, men Josef, 
der er af Davids slægt. Men for legendeforfatterne og kalk- 
malernes enkle ræsonnement måtte det imidlertid være Maria. 
Josef var jo slet ikke far til barnet. 

Tilstedeværelsen af et Sankt Anna alter i Nykøbing kirke 
taler således ikke imod. at denne kirke kan have været indviet 
til Vor Frue, og det gør resterne af de kalkmalerier, der findes 
i kirken, heller ikke. 

Det var at ønske, at dette spørgsmål: hvem Jomfru Maria 
eller en anden — der engang har været Nykøbing kirkes og 
dermed også byens skytshelgen, måtte blive grundigt undersøgt. 

Skulle det vise sig at være Vor Frue, er der en vis mulighed 
for, at man virkelig også har haft hende og Jesusbarnet i tan- 
kerne ved valget af nymånen og stjernen i Nykøbing gamle 
byvåben. 

Dialekten i (Odsherred 



Af KRISTEN MØLLER 



Hvorved adskiller Odsherreddialckten sig fra de sjæl- 
landske nabodialekter? Kan man fremdrage nogle sær- 
træk, eventuelt træk som odsherredsk har fælles med visse 
andre nabodialekter? Er der forskelle indenfor selve Ods- 
herred? Det er sådanne spørgsmål, jeg gerne ville prøve 
på at besvare. 

Det bliver naturligst, at jeg først beskæftiger mig med 
det sproglige udtryk, ordenes udtale, det rent lydlige, 
dernæst med eventuelle grammatiske forhold, ordenes 
bøjning og deres forbindelse med hinanden — og endelig 
omtaler selve det egentlige sproglige indhold, ordforrå- 
det. 

Først altså de lydlige forhold. I begyndelsen af dette 
århundrede afsluttedes et større arbejde, »Kort over de 
danske folkemål«, der stadig er et hovedværk indenfor 
nordisk dialektforskning. Som titlen siger, består dette 
værk af kort (med tilhørende tekst), en lang række farve- 
lagte Danmarkskort, hvorpå de forskellige sproglige ejen- 
dommeligheder (især m. h. t. lyd og bøjning) er vist ved 
forskellig farvelægning, således at man derved kan se de- 
res geografiske udbredelse. Dette kortværk blev udgivet 
af dr. Marius Kristensen i Askov og højskolelærer Valde- 
mar Bennike i Vallekilde, og det har derved på en vis 
måde en direkte tilknytning til Odsherred. Vallekilde var 
dengang ved siden af Askov en slags central for studiet 
af vore dialekter. Bennike samlede bl. a. en masse mate- 
riale og tegnede kortene. Der er grund til her ved denne 
lejlighed at mindes hans indsats for dansk dialektforsk- 
ning. 

Blader man nu »Kort over de danske folkemål« igen- 
nem, da overrasker det vel ikke, at man også finder kort, 
hvor Odsherred fremtræder med en særlig farve i for- 
hold til de tilstødende landsdele. Jeg skal her omtale 
nogle lydlige særtræk, de afslører. 

1 det nordlige område til (og med?) Vig sogn siger man 
kac, bae, »kage, bage« o. s. v., mens man i Grevinge, As- 



næs og længere sydpå har formerne kawe, bawe o. s. v., 
der igen mod sydvest og syd på Sjælland afløses af den 
førstnævnte udtale. I Odsherred, på Halsnæs og på 
Sejerø har man undertiden bevaret en gammel længde på 
selvlyd foran m: yem, syem, tyeme, »øm, søm, tømme« 

0. s. v. Rigssprogets lange u udtales yw (y = et y-agtigt 
u) i det nordlige Odsherred: hyws, myws, mywr, »hus, 
mus, mur« o. s. v.; mod syd findes nu rent u i sådanne 
ord, men udtalen har vist tidligere været som den nordpå. 
For øvrigt er denne yw- (og især øw-) udtale af u meget 
almindelig i andre af vore ødialekter. Ordet af udtales aw 
i Odsherred og på Kalundborgegnen, ellers lyder det a'e 
(med stød på a) i sjællandsk. En ejendommelighed, der 
ikke er omtalt i »Kort over de danske folkemål«, består 

1, at man i Højby sogn siger lad for tag: taddet, »taget«, 
ganske som i det allersydligste sjællandske. 

Hvis man tænker sig, at man havde haft lejlighed til 
at høre dialekttalende fra Odsherred, der var gamle eller 
midaldrende i 1880-erne, da ville det sikkert være muligt 
at iagttage flere særtræk i udtalen (jeg har her især den 
nordligste i tankerne). For nogle år siden faldt jeg i Sten- 
strup over en gammel regnskabsbog, ført af en smed i 
Lumsås i 1880-erne. Han hed vistnok Hans Petersen, 
men desværre har jeg ikke kunnet få nærmere oplysnin- 
ger om ham. Det kan således naturligvis ikke være gan- 
ske sikkert, at han stammer fra Højby sogn. Smedens bog- 
stavering er, set udfra rigssprogsnormen, meget mangel- 
fuld og ubehjælpsom, men så vidt jeg kan se, afslører han 
træk af sin egen gammeldags udtale, sit eget lydsystem. 
Således synes han ganske klart at have udtalt langt i som 
ci; han skriver f. eks. svein, »svin«, sveinelad, »svinelad«, 
landseide, »landside« (til plov), meirei, »mejeri«, reive, 
»rive«, sovreive, »sovrive«, 3: slæberive, gammeldags he- 
sterive; tilsvarende former med ei træffes på Sejerø. Men 
det ma dog indrømmes, at man langtfra altid får noget 
klart billede af smedens udtale, idet han synes at have 

tillagt sig visse skrivevaner, især en klar tilbøjelighed til 
at rutte med skrivemåderne ei også for æ og e og øi for ø, 
således f. eks. et seillespeinde, »selespænde«, Jøiren, »Jør- 
gen« o. s. v. Former som nylle og by Ile for nøgle og 
bøjle kan måske også repræsentere virkelige tidligere fo- 
rekommende udtaler; i Lars Andersens folkemindeoptcg- 
nelser findes bøjle en gang skrevet bylle. 

Vor regnskabsbog indeholder imidlertid også adskillige 
ord eller former, som det ikke er lykkedes mig at Identi- 
ficere. Hvad er en plovmalle; »en ille (eille) og to boldte«; 
■ veinlejern med søim«? Hermed har jeg på en vis måde 
foregrebet det sidste punkt i min fremstilling. 

Vender vi os nu til ordenes bøjning og deres forbin- 
delse med hinanden, så er der åbenbart ikke meget her, 
som er karakteristisk for odsherredsk dialekt i forhold til 
andre sjællandske dialekter. Jeg skal dog her omtale en 
enkelthed, som jeg bl. a. har truffet i en af de dialekt- 
tekster, der findes trykt i »Odsherredsbladet«: »Dyv ve& 
någ fra din ejn slægd lissåm je ve& de fra dæn af min . .«, 
altså svarende til hvad man i dansk rigssprog og andre 
danske dialekter udtrykker med ejestedordet min alene. 
Jeg har ret ofte stødt på forbindelsen den af min i Ods- 
herred, bl. a. i Fårevejle: »du kan låne den af min« (om 
en cykle). For øvrigt går denne sproglige ejendommelig- 
hed i hvert fald også lidt længere sydpå, idet den nemlig 
også forekommer på Kalundborgegnen, især i en speciel 
anvendelse som et slags forkortet udtryk for »min kone«, 
f. eks. »den af meen hun sagde. .« Fra Østsjælland haves 



en oplysning om, at min (men uden forstærkende den) 
her anvendtes på samme måde. 

Vi kommer så til det egentlige sproglige indhold, or- 
dene selv og deres betydning (den lige behandlede brug 
af min hører naturligvis også herhen). Det er ikke van- 
skeligt at finde ord, der alene eller næsten kun forekom- 
mer i vor dialekt. Der kan endda nævnes flere sammen 
i saglige grupper. Således f. eks. et par særord vedrø- 
rende bagning i gamle dage: ovnstrx, dels især om stok- 
ken til at rage op i ilden med, dels i flertal om alle ba- 
geredskaberne. Også på Sejerø brugtes ordet. Ovnstrol- 
den, trolden eller ovnskallingen, sagde man, var jaget 
ud, når ovnen var varm nok. Og fra madlavningens om- 
råde det for Odden og Højby sogne karakteristiske ord: 
skarting, flertal skarringer, »byggrynsklumper kogt i 
mælk eller i det vand, hvori blodpølserne var kogt«; 
også om klumper af den sidste rest blodpølsemad, rørt 
ud med rugmel (blodskartinger). Disse skåninger var ofte 
meget hårde; deraf talemåden: »så hård som en odbo- 
skarting«. Desuden fyldingskager (på Sejerø fuldskager) 
om lignende kogte boller med eller uden fars indeni. 
Samme ret og betegnelse derfor er også kendt fra Lyø 
syd for Fyn. Når man havde kogt flæsk før jul, dyppede 
man brødskiver i flæskesuppen; det var de såkaldte flad- 
flirper eller dyppcbrød (den sidstnævnte betegnelse er og- 
så brugt andetsteds). 

Til den gamle arbejdsvogn hørte (hører) for- og bag- 
træ, hvad man alle andre steder i landet kalder for- og 

bagsmæk; den sprøde, smækstang, der fastholder dem, 
havde i Højby sogn den mærkelige betegnelse medvan. 
Vognens sidefjæle kan gøres højere med kapskinner, i 
Odsherred kaldet sættebrætter, svarende til sættefjæl i 
Østjylland. Og endelig skal krogkæp tidligere have været 
den almindelige betegnelse for vognkæp (Vig sogn). 

Blandt særtræk i ordforrådet kan også peges på en del 
specielle ord for atmosfæriske forhold: jælet og hejet, 
om diset, tung luft, vejrkrog, vistnok om særlige skyfor- 
mationer, der tyder på storm (og ikke »stump regnbue«), 
vomtælle, om en art makrelskyer; ordet findes også på 
Birkholm og på Møn, hvor man desuden taler om vom- 
talgsskyer, vinterveje, om striber på himlen, noget i ret- 
ning af nordlys (på Vestfyn bruges vintervejen om mæl- 
kevejen). »Nu begynder vandmændene at bære vand«, 
sagde man i Stenstrup, når der viste sig store, lyse skyer 
i horisonten. »Nordøsten kan regne bytyren ihjel«, fra 
Odden sogn — og endelig den specielt odsherredske form 
for alm. sjællandsk hofte, »tage af, være i færd med at 
holde op, om regn«: hovsne. 

Desuden kan nævnes ikke så få specielle ord, der an- 
går fiskeriet ved Odsherreds kyster i ældre tid, således 
vedrørende de gamle marsvinsstader: hage, sky, såt, som 
desværre ingen vel kan gøre rede for i nutiden; videre 
hovrak, .»spigerhaj«, fak, »slette, ising« (også kendt fra 
Halsnæs og Nordsamsø , et »sandpeijern« noterer den 
gamle smed i Lumsås, d. v. s. »et slags piglyster til at 
stikke pighvar med« o. s. v. 

Endnu et par spredte eksempler til slut: sov (også i en 
del af det egentlige Nordsjælland), svarende til alm. 
sjællandsk sW, »oprivning«,jfr. sovrive ovenfor. Skred(e), 



»muldfjæl på plov«, som Lars Andersen har opnoteret 
efter Niels Hansen, Klint; denne betegnelse findes, mig 
bekendt, i nutiden kun et par steder i Vestjylland. Ho- 
vedlad svarer til den ellers alm. sjællandske form hoved- 
lag (-lav), »hovedtøj til hest«, men den odsherredske 
form er også almindelig i Østjylland. Betegnelsen tilli(r)p 
for fuglen præstekrave hører hjemme på Odden og på 
Sejerø. Sydpå (i Fårevejle og Vallekilde) kaldes en æble- 
skivepande for en hulpande og en almindelig stegepande 
for en hanpande (egl. håndpande), en form, som åbenbart 
påvirker hulpande, der undertiden fremtræder som hun- 
pande. Verbet flose, der betyder »ødsle, rutte med«, ken- 
der jeg desuden fra Langeland. Til allersidst en speciel 
odsherredsk talemåde: »han (eller hun) begynder at gå i 
det lange trug«, når vedkommende er blevet over 30 år 
uden at være blevet forlovet eller gift. 

Forekomsten af de mange særord i vor dialekt tyder 
for det første åbenbart på, at Odsherred er et slags reser- 
vat for gamle ord (der for en dels vedkommende er for- 
svundet over et centralt område) på samme måde som det 
ofte er tilfældet med større og mindre øer; jfr. henvisnin- 
ger til Møn, Lyø m. fl. foran. Dernæst afslører flere af 
de nævnte ord (sammen med nogle lydlige ejendomme- 
ligheder) visse sammenhængende kulturområder, ikke ale- 
ne forbindelser mellem Odsherred og det egentlige Nord- 
sjælland, men også til den anden side mellem vort om- 
råde og (naturligvis) Sejerø samt videre helt over til 
Samsø og Østjylland. 1 ) 

1) Som man vil have bemærket, er flere ords betydning ikke helt 
sikker. Skulle en eller anden læser være i stand til at give visse 
oplysninger, bedes disse sendt til Udvalg for Folkemaal, Fiolstræde 1, 
Kbhvn. K. Også oplysninger om helt andre ord vil være velkomne. 

På lejrskole i Odsherred 

af K. M. Eriksen 



I mere end ti år har Sortedam Gymnasium, H. Adlers Fælles- 
skole, Kobenhavn, i den første uge af september haft lejr- 
skole i Odsherred. Hvert år har et nyt hold unge mennesker 
— ofte for første gang i deres liv — oplevet denne skønne 
landsdel og er vendt hjem med stærke indtryk af dens særpræ- 
gede naturforhold og rige kulturmindesmærker. Siden 1947 
har Klint Hotel været station for lejrskolen. 

Når vi har valgt Odsherred som arbejdsområde, er der na- 
turligvis mange grunde dertil, men først og fremmest er det 
den, at Odsherred er „hele Danmark i en håndevending" som 
det så rigtigt udtrykkes i den kendte sentens. Næppe mange 



steder finder man som her så mange og så forskelligartede 
studiemuligheder indenfor så begrænset et omrade. Det er især 
fagene geologi, geografi og historie, der arbejdes med på lejr- 
skolen. 

Odsherreds terræn, som det blev udformet i slutningen af 
istiden, da den skandinaviske indlandsis havde sin yderste rand 
midt ned gennem herredet, viser os med næsten skematisk klar- 
hed den serie af landskabsformer, der dannes, når en ismasse 
af kæmpemæssige dimensioner rykker frem over et landom- 
råde og gennem længere tid lægger sig fast med sin yderste 
rand langs en nogenlunde konstant linie for sluttelig helt at 

Hølby Kirte, Billedet er fra Tage Christiansens bog: „Kirken den er el gammelt hus". K. AI. Eriksen fol. 



smelte bort, efterladende sit morænemateriale på det sted, det 
nåede frem til, inden afsmeltningen for alvor satte ind. — Tre 
tungeformede udposninger fra indlandsisen skod sig mod isti- 
dens slutning øst fra ind over Odsherred. Over en lang stræk- 
ning glattede de terrænet ud. høvlede ujævnhederne af. Det er 
de tre såkaldte „inderlavninger": Lammefjord, Sidingefjord og 
Nykøbing Bugt. Videre vestover skete der en ophobning af 
morænemateriale i „morænebakkelandet". Det er de tre buede 
bakkedrag, der omkranser inderlavningerne og som længst mod 
vest i bakkelandet giver dette en brat afslutning i de lang- 
strakte „randmorænebakker", tydeligst at se i Vejrhøj området 
og i bakkedragene lige nord for Nr. Asmindrup Station. Vest 
fer isranden strømmede smeltevandsfloderne ud mod Sejerø- 
bugten og aflejrede de medførte sandmasser i en svagt mod 
vest skrånende flade, den såkaldte „flodslette" svarende til de 
jyske hedesletter. Trundholm Mose er en flodslette af denne 
art. Ganske vist er den senere blevet dækket af aflejringer fra 
det hav, der i stenaldertiden strakte sig helt ind til randmoræ- 
nen, og havaflejringerne er senere igen blevet dækket at et 
tørvelag. Men sin karakter af slette har området dog bevaret. 

Da Danmarks istidsdannelser indtager en fremskudt plads i 
gymnasiets nuværende geologipensum, er det klart, at en dags 
ekskursion lagt tværs gennem den nordligste Odsherrec'bue 
vil have stor undervisningsmæssig værdi. I forvejen er det for- 
nødne teoretiske grundlag gennemgået på skolen, terrænkort 
er studeret og eleverne har lært de stenarter og jordbundsarter 
at kende, som de kan træffe på under ekskursionen. På udvalgte 
punkter tegner de landskabsskitser, og de standser op for at 



foretage jordbundsundersøgelser, hvor ruten passerer grusgrave. 
Her er det en yndet sport at forsøge at finde „ledeblokke" 
d. v. s. stenarter, hvis oprindelsessted man kan fastslå. De fin- 
der altid „kinnediabas", en stenart, der er ført hertil fra Kinne- 
kullen, ofte også blokke fra Østersøområdet, fra Finland og 
Ålandsøerne, men meget sjældent norske blokke, hvad der giver 
dem et håndgribeligt bevis for, at isstrømmen i det væsentlige 
har fulgt Østersøens dal eller er gået hen over Mellemsverige, 
inden den nåede frem til Odsherred. Som på lejrskolens øvrige 
dage bearbejder eleverne dagens iagttagelsesmateriale ved aften- 
arbejdet omkring det lange bord i Klint Hotels sal, og man 
overraskes gang på gang over den iver, hvormed de går op i 
arbejdet efter en lang dags anstrengende ture og endnu mere 
over, at de efter aftenteen endnu har kræfter i behold til .it 
ville forsøge at overskride den fastsatte borgerlige sengetid 
kl. 22. 

En anden af lejrskolens dage er optaget af erhvervsgeografi- 
ske studier. Erhvervsgeografi er den side af geografien, der be- 
skæftiger sig med undersøgelser af erhvervsforholdene især med 
henblik på disses afhængighed af geografiske faktorer som kli- 
ma, terræn og jordbund, men i det hele må naturligvis kund- 
skab om vort lands erhvervsliv have sin plads i nutidens skole- 
undervisning. På denne dag er eleverne delt i små arbejdshold 
på to eller tre, der på egen hånd hjemsøger forskellige erhvervs- 
virksomheder: gårde, mejerier, havne, bryggerier og betonvare- 
fabrikker, medens andre arbejdshold farter rundt og foretager 
„statistiske" undersøgelser f. eks. vedrørende landbruget i 
morænebakkelandet sammenlignet med det i de vestlige, san- 

PJ våbenhusets lojl: el af dt oprindelige vinduer — med Irarammen 
bevaret — /' Højby kirkes ældste del. 



dede egne. Eleverne medfører en arbejdsplan, som angiver 
undersøgelsernes omfang i hovedtræk, men i enkeltheder plan- 
lægger de selv arbejdet. Den dag er eleverne i reglen særlig 
glade for. En af dem har udtalt sig således: ,,Dcn dag. hvor vi 
blev sendt ud i arbejdshold, var absolut den bedste. Det var 
morsomt at være helt på egen hånd og selv at kunne lægge 
arbejdsplanen". Der er heller ingen tvivl om. at dette selv- 
stændige arbejde er særlig værdifuldt, men det skal her siges, 
at den anvendte arbejdsform kun er muliggjort gennem en 
umådelig elskværdighed fra den lokale befolknings side, idet 
gårde, mejerier og andre erhvervsvirksomheder år efter år har 
modtaget vore elever og ofret tid på at besvare deres spørgs- 
mål og hjælpe dem til rette med deres undersøgelser. Ligeledes 
har „statistikholdene" rundt omkring på gårdene mødt stor 
imødekommenhed og venlighed. For at eleverne kan legitimere 
sig, har jeg givet dem en lille introduktionsskrivelse med fra 
skolen. Under besættelsesårene havde jeg for en sikkerheds 
skyld fået disse skrivelser undertegnet af sognerådsformanden, 
en foranstaltning som jeg tror var god til trods for, hvad en 
pige beretter om sin tur: „Alle vegne blev vi godt modtaget, 
så sedlen fra sognefogeden var for så vidt temmelig overflø- 
dig (men folk morede sig nu meget godt over den). Vi fik 
alle de oplysninger, vi ville have, og gik det noget trevent med 
svarene, var det gevaldigt, som det hjalp, når vi beroligede 
dem med. at det bare var noget, vi gjorde for vor egen for- 
ncjelses skvld. og at oplysningerne ikke kom videre". Man må 
jo huske på. at det var i de tider, da alle var mistænksomme 
overfor fremmede og deres udspørgen. 

Det er almindeligt, at elever på lejrskole får lejlighed til 
at studere en landsbykirke grundigere end et almindeligt turist- 
besøg giver anledning til, men det er ualmindeligt at finde en 
kirke, der egner sig så fortrinligt til formålet som Højby Kirke. 



En hel dag tilbringer lejrskolen i kirken. Efter en in 
gennemgang af kirkens bygningshistorie af lektor C. L. Hen- 
richsen med rundgang om og i kirken fordeles eleverne på 
arbejdshold hver med sin specielle opgave. Der er et væld 
af opgaver. Et hold måler kirken op, et andet undersøger de 
skiftende tiders byggematerialer, et andet igen søger at danne 
sig et billede af kirkens udseende i de forskellige perioder af 
dens historie. 

En betagende oplevelse er det at finde frem over våben- 
husets loft til det lille vindu, som sidder der • — ligesom glemt 
— i den ældste kirkebygnings mur, uforandret gennem århun- 
dreders omskiften, omsluttet af solide granitsten og endnu 
med den gamle træramme bevaret. 

Andre arbejdshold beskæftiger sig med kalkmalerier, alter- 
tavle, døbefont, prædikestol o. s. v. 

Et hold er i tårnet og undersøger de gamle klokker, stude- 
rer deres indskrifter og prøver forsigtigt deres klang. De må 
kunne latin og være noget musikalske, men de må tillige have- 
en vis teknisk indsigt, for deres opgave omfatter også en rede- 
gørelse for klokkernes ophængning og den måde, de fungerer 
på. Hos graveren får de oplysninger om ringningen i det daglige 
og til de forskellige højtider. 

Endnu en af lejrskolens dage benyttes til historiske studier. 
På den foretages en ekskursion til forskellige kulturmindesmær- 
ker fra forhistorisk tid. Også i den henseende er Odsherred 
rigt udstyret, idet man på et snævert begrænset område når 
frem til runddysse, langdysse, jættestue og dobbelt jættestue. — 
Også middelalderborgen Næsholm besøges. 

Istidslandskabernes formrigdom, stenalderhavcts jævne fla- 
der, nutidens klintekystcr og sandstrande, erhvervsvirksomheder 
med venlige og hjælpsomme mennesker, Højby Kirke, stendys- 
ser og jættestuer — alt „i en håndevending" indenfor et velaf- 
grænset, overkommeligt landområde — det er Odsherred som 
ideel arbejdsmark for en lejrskole. 




Den stort malmklokke er sluderet, og med gulvet som skrivebord 
bliver den beskrevet.. 

Af Niels Jensen-Nybjergs 



pind?inger 



Ved ED V. P, J. NYBJERO 



Far fødtes 1X53, altsaa for 100 Aar siden, og døde 
1926. I sine sidste Aar fik han Tid til at nedskrive nogle 
Erindringer. Disse var dog ikke bestemt til Offentliggø- 
relse, idet han skriver til Indledning: 

Mit Liv har ikke været præget at Begivenheder, der 
kan have nogen som helst Interesse for en større Kreds, 
men jeg tænker mig, at det kan interessere vore Børn og 
maaske deres Efterkommere at faa lidt at vide om, 
hvorledes deres nærmeste Slægtninge har levet og virket 
i Fortiden, og tillige at faa et Indblik i, under hvilke 
Forhold man levede i Bonde- og Husmandshjem i min 
Barndom og Ungdom. 

Vi mener dog, at et og andet deraf nok kan interes- 
sere andre, og jeg gengiver her enkelte Brudstykker, der 
væsentlig omhandler Forhold og Skikke fra den Tid. 
der her er Tale om. Far fortæller først om Slægten: 

Fars Morfader Søren Jensen, kaldet Holst, var ligesom 
Oldefaderen Bødker, og havde et Husmandssted med 
lidt Jordtilliggende i Nyrup. Han skal have været en 
efter sine Kaar sjælden oplyst og belæst Mand, som 
mange søgte Raad hos. Han og hans kønne Kone. Ane 
Nielsdatter, havde en Datter, Inger, som kom til 
at tjene i Hønsinge, hvor hun blev gode Venner med 
Jens Hansen, som — tidlig forældreløs — var opdraget 
hos en derværende Gaardmand. Da de giftede sig, over- 
tog de Ingers Forældres Ejendom, medens de gamle »gik 
paa Aftægt«. De fik 8 Børn, af hvilke Far var Nr. 6. 
Nr. 5, Jens, blev bofast i Jylland og blev Stamfader 
til en talrig Slægt, og Jyderne syntes saa godt om denne 
Sjællænder, at de valgte ham til Folketingsmand i en 
lang Aarrække (1892 til han døde 1915). Mærkeligt, at 
han og Far, to Brødre fra et lille, fattigt Hjem, ad for- 
skellige Veje kom ind paa Rigsdagen, hvor de var sam- 
men fra 1910. Nr. 8 var en urolig Sjæl og var til Tider 
lidt -underlig«. Han forfattede under Navnet A. C. ]. 




Jens Htiuseu og Inger Soremdatter. 



Holst nogle af de Viser, der udkom hos Jul. Behrend, og 
som var meget yndede og blev sunget meget i Bonde- 
hjem. Han gik paa Langfart og endte vist som Missio- 
nær i Troperne. 

Men nu maa jeg lade Far selv fortælle: 

Min Far var en Slider, han arbejdede om Dagen for 
fremmede, om Vinteren tærskede han »til Punds«, hvil- 
ket kunde give 20 — 24 Sk. daglig, om Sommeren var 
Lønnen noget lignende. Tidlig Morgen og sen Aften ar- 
bejdede han med sit eget lille Landbrug. Ogsaa Mor 
arbejdede tidlig og sent, tildels med Syning for frem- 
mede. Der skulde skaffes Føde og Klæder til en stor 
Familie: De to Bedsteforældre, Far og Mor og Børne- 
flokken og det kneb ofte især om Vinteren naar vi var 
mange hjemme. Om Sommeren tjente nogle af os hos 

Bondernc i Nærheden. Vi sultede aldrig men vi passede 
dog godt paa, at den, som fik den tykkeste Brødskive, 
skulde nøjes med den tyndeste næste Gang. Vi var fat- 
tige, men vi elskede vore Forældre og vort Hjem, og det 
faldt os aldrig ind, at andre Børn kunde have det bedre, 
selv om vi godt vidste, at nogle af dem havde i Over- 
flod. Vort Hjem prægedes i det Hele af Nøjsomhed, 
Ærlighed og Kærlighed. 

Mor var den mest begavede, idet hun havde arvet sin 
Fars gode Evner, og som Regel tilfaldt det hende at 
ordne alle Sager, der ikke havde med det praktiske Ar- 
bejde at gøre. Mor lærte os at læse, skrive og regne, før 
vi kom i Skole. Jeg kunde iøvrigt de almindelig brugte 
Boger som Katekismus, Historiebog og flere Salmer 
udenad, før jeg kunde læse, fordi jeg hørte til, naar mine 
ældre Brødre læste højt paa deres Lektier. Det var ogsaa 
Mor, der tingede os i Plads, saa længe vi var mindre- 
aarige. 

Fra jeg var 7 Aar, var jeg om Sommeren Vogterdreng 
hos Gaardmændene i Nærheden. De havde alle nogle 
afsides liggende »Græslodder«, hvor Køer og Gæs gik 
paa Græs. Der var noget ensomt for en lille Purk, der 
ofte fik Hjemve, men om Aftenen løb jeg hjem til Far 
og Mor og var stolt over, at jeg kunde hjælpe lidt til. 
Lønnen bestod nu kun i Føden, men ogsaa det spillede 
en Rolle i vort Hjem. 

5 Rdl. aarligt og Vognporten som Bolig 

Da jeg var 9 — 10 Aar, skulde jeg jo have en rigtig 
Plads, og Mor fik oplyst, at Mads Rasmussen, Højby, 
— nu Sekshøjgaarden — mulig kunde bruge saadan en 
Knægt. Mor og jeg, der var meget lille efter min Alder, 
gik derned og vi blev af Konen paa Gaarden beværtet 
med en Herreret som Smørrebrød med Paalæg. M. R. 
bed i Løn for hele »Sommeren« d. v. s. fra April til Hel- 
ligtrekonger 4 Rdl. og hans Kone vilde give 1 Pund Uld 
og Lærred til en Skjorte. M. R. og en Husmand sad ved 
et stort Kar og plukkede Gæs. Vi stod der i et Par Ti- 
mer og forhandlede, Mor forlangte nemlig 5 Rdl og et 
Par danske Træsko. M. R. gik endelig med til de 5 Rdl., 
men Træskoene vilde han ikke høre Tale om. Mor til- 
bed da, at han kun skulde give mig Træskoene, hvis han 
blev tilfreds med mig. »Næh,« sagde M. R., »saa er jeg 
bange for, at jeg kommer af med dem.« Men saa tog 
Husmanden Affære: »Jamen, du maa da hellere være 
tilfreds med ham og give ham Træskoene end at ha' 
Ærgrelser af ham og spare dem.« Og saa bøjede M. R. 
sig. Det blev saa min Løn -f Ulden og Lærredet i de 
fire Aar, jeg var der. 

M. R. og hans Kone var flinke Folk, de havde 4 Børn, 
som jeg forligedes godt med, og Hyrdedrengen blev 
syxldent forglemt. Der var tillige en Slægtning, Rasmus 
Birkedal, paa Gaarden. 



Det første Aar hos M. R. boede jeg i Stuehuset i et 
lille Rum, men da dette blev inddraget til andet Brug, 
fik jeg Vognporten som Bolig. Der var hverken Vinduer 
eller Dør, den ene Fjerdedel mod Gaarden var Hønse- 
hus, og bag dette stod min Seng. Indgangen var en stor 
Port, under hvilken Kattene kunde komme ud og ind. 
Møblementet var en stor Stadsf jedervogn og en Del Avls- 
redskaber. Lys kom fra Sprækken under Porten og fra 
en Katteglug et Stykke oppe paa Ydervæggen, denne 
Glug stoppede jeg dog med Halm, naar det var særligt 
koldt, og Blæsten stod rigtigt paa. Her sov jeg saa i 3 
Aar, fra April til hen i Januar. Gamle Sabroe skulde 
have set dette Opholdsrum, han havde nok faaet et 
Chok. M. R. og hans Kone havde vist slet ingen For- 
staaelse af det uforsvarlige i at byde en lille Dreng saa- 
danne Vilkaar, for de var ellers gode nok ved mig. 

M. R. var Morgenmand og begyndte Dagen Kl. 4 og 
ville altid have mig til at hjælpe sig, først naar vi havde 
arbejdet et Par Timer, blev de andre kaldt op. 

Saa snart der om Foraaret var lidt Græs, kom jeg ud 
med Faar og Lam samt de Køer, der var blevet mest 
medtaget i Vinterens Løb. Naar Græsset groede til, blev 
Faar og Køer tøjrede, og saa var Gæslingerne blevet saa 
store, at de kunde komme paa Græs, og dem vogtede jeg 
saa, indtil jeg skulde tage mig af Køerne og Tyrene — 
et Aar havde vi fire — naar de om Efteraaret blev slup- 
pet løse. De skulde gaa ude til Mortensdag (11. Novbr.); 
fra sidst i Oktober kom de i Stald om Natten og fik da 
som Natfoder nogen Rughalm, om Morgenen kom de ud, 
saa snart de var malkede. 

Da Græsset paa den Aarstid var sparsomt og uden 
større Foderværdi, blev de Køer, der havde kælvet i For- 
sommeren, næsten golde før de kom paa Stald, og da 
Foderet om Vinteren kun var Halm og højst en Gang 
i Døgnet noget Hø, gav de 14 — 15 Køer næsten ingen 
Mælk. Efter Kælvningen i Forsommeren, da Græsset var 
rigeligt, var der derimod en kort Tid meget Mælk. 

Gaardens 3 — 4 Grisesøer havde intet Hus, men laa om 
Natten, ogsaa om Vinteren, nedgravet i Møddingen, hvor 
de r jo var en Del Halm. Om Morgenen, naar Stalddørene 
blev lukkede op, styrtede de ind i Hestestalden og op i 
Hestebaasene, og Hestene, hvoriblandt ogsaa en urolig 
Hingst, var saa vant dertil, at de ganske roligt fandt 
sig deri. 

Forplejning og Renlighed 

En Begivenhed, jeg særlig husker fra denne Tid, er 
Fr. d. 7. s Død i Efteraaret 63. Læreren — Mørch — 
meddelte os i Skolen den sørgelige Nyhed og forklarede 
os under Taarcr den alvorlige Betydning af dette Døds- 
fald. Vi sang derefter »Kongernes Konge« og blev saa 
sendt hjem for at sprede Nyheden videre. M. R., en af 
hans Sønner og Rasm. Birkedal kørte til København til 

Kongens Bisættelse. De kørte hjemmefra henimod Aften 
og var i København opad Formiddagen, Hjemturen paa 
samme Maade. Hestene, som ellers ikke havde Bagsko, 
blev skoet til saadan en Tur, men saa snart de var 
hjemme igen, blev Skoene brækket fra og gemt hen til 
anden Lejlighed. 

Skolegangen var det smaat med. Fra April til hen i 
Januar var jeg kun i Skole een Dag om Ugen. 1 det Par 
Vintermaaneder, jeg var hjemme hos Far og Mor, der- 
imod 3 Dage ugentlig i øverste Klasse og tit frivilligt i 
nederste. Mor mente, at jeg først og fremmest skulde 
passe Skolen, og selv tørstede jeg efter at læse og lære 
mest muligt, men ellers maatte vi hjælpe hende med at 
vinde Garn, strikke Vanter og Strømper, karte, stoppe 
o. desl. 

Helligtrekonger 67 forlod jeg M. R., men besøgte dem 
ofte senere, da jeg kunde lide Familien, og det var vist 
gensidigt. At M. R. ogsaa havde faaet nogen Tillid til 
mig, viser en lille Begivenhed, som jeg gerne vil nævne: 
I Firserne var jeg Bestyrer paa Højby Møllegaard og 
havde tillige Agentur for et Markfrøfirma. M. R., der da 
var en gammel Mand, kom en Dag som saa ofte før ind 
til mig. »Hør, lille Niels,« (som han blev ved at kalde 
mig), »jeg skulle have noget Markfrø, men det ved du 
bedre Besked paa end jeg. Her er 100 Kr., saa køber du 
det, du mener, jeg har Brug for.« Man har i Aarenes Løb 
vist mig megen Tillid, og det har altid glædet mig, men 
dette Bevis paa Tillid fra min gamle, forsigtige Husbond 
glædede mig nu særligt. 

Efter min Konfirmation fik Mor skaffet mig en Hel- 
aarsplads hos Søren Madsen, Nygaard, for den svim- 
lende Løn af 10 Rdl. for et Aar. Jeg blev der i 9 Aar og 
gennemgik Graderne: Dreng, Ungkarl, Andenkarl, For- 
karl. De første Aar sled jeg vældigt i det, eftersom jeg 
var lille af Vækst, indtil jeg var henved 20 Aar. En stor 
Del af Arbejdet bestod i at »bruge Heste«, men der var 
meget andet Arbejde: Dræning, Mergling, Slaaning, Mej- 
ning o. a., der oversteg mine Kræfter, men jeg vilde være 
stor og følge med. Og jeg tror egentlig ikke, jeg tog Skade 
af det, mærkeligt nok for Resten. 

Arbejdstiden var om Sommeren fra Kl. 4Vs å 5 til Kl. 
9 Aften, i Høsttiden til 10 og undertiden 12. Drengens 
Arbejde var om Morgenen — jeg kom altid først op — 
at fodre de to af Hestene, der var paa Stald, og derefter 
ud i Markerne eller den noget afsides liggende »Tørve- 
lod« for at flytte de Heste, der var paa Græs, samt Køer, 
Ungkreaturer og Faar, hvorefter jeg hjalp Pigerne med at 
trække Malkevognen hjem. Saa fik jeg i Hast lidt 
»Davre« og saa ud til Arbejdet. Medens de andre spiste 
og sov til Middag, maatte jeg igen ud omkring til Krea- 
turerne, og naar jeg skyndte mig, kunde jeg naa at komme 
hjem og sluge Middagsmaden og komme sammen med de 
andre i Marken. Efter Fyraften maatte jeg igen Turen 
rundt. Søvn blev der ikke megen Tid til. Egentlig en 
haard Belastning mange Tjenestedrenge kom ud for, men 
det var nu engang Skik og Brug, og saa tænkte man ikke 
videre derover. Om Vinteren var Arbejdstiden fra Kl. 6, 
til det blev mørkt og derefter ofte ved Lygteskær til Kl. 



8 å 9 med at kaste, rense Sæd og lign. I øvrigt tog Tærsk- 
ningen det meste af den rigtige Vintertid. 

Kosten var følgende: Om Morgenen (efter at vi havde 
fodret, striglet, muget og vandet Heste) fik vi Davre, der 
bestod af 1/3 Spegesild med et Stykke bart Brød til 
Mands og derefter Mælkoggrød, saa meget vi vilde 
have. Til »halgaaen Meet« elkr Frokost et Stk. Brød med 
et lille Stk. Ost. Til Middag som oftest Vandgrød med 
Mælk og derefter et Stykke kogt eller stegt Flæsk, ellers 
Kaal, Ærter, Kartofler med kogt Fisk med Senn;p eller 
med stegt Flæsk og Meldyppelse, en sjælden Gang Suppe 
paa Oksekød eller Boghvedegrod med et Smørhul i. Mid- 
dagssulct deltes altid ud til hver af os. Knive, Gafler og 
Tallerkener kendte vi ikke til, vi spiste alle af samme Fad, 
naar vi ikke var saa mange, at der skulde et ekstra Fad 
til, og Sulet tog vi med Næverne. Kartoflerne skrællede 
vi selv med vore Lommeknive, og Hornskeerne tørrede 
vi af i Blusen og satte dem op bag Vindueshasperne. Kl. 2 
efter Middagssøvnen Kaffe med et Stykke Kandis. Til 
»Midaften« Fedtebrød, Syltcmælksbrød eller en sjælden 
Gang Smørrebrød — dog uden Paalæg — 2 »Rundten- 
ommer« til hver Karl og 1V» til Drengen. 1 Høsttiden 
var Kosten bedre, saa var der altid Paalæg paa Brødet 
og undertiden et Stykke Sigtebrød imellem. Om Aftenen 
ved 8 — 9-Tiden Mælkoggrød. Om Vinteren bortfaldt 
Frokosten. 

Karlekammeret var et lille Rum med et ligeledes lille 
Vindue og med Adgang fra et Slags Redskabsrum. Vi 
boede 4 Mand der og sov to og to sammen. Vi fik rene 
Lagener hver 6. Uge og hver Søndag et rent Haandklæde 
til alle 4 Mand. Og da vi tit blev svedige og snavsede, 
kan man jo tænke sig, at det var temmelig umuligt at 
gennemføre blot nogenlunde Orden og Renlighed. 

Sommeren 68 begyndte jeg at pløje og fik efterhaanden 
Ry som en særlig dygtig Pløjer, men da jeg som nævnt 
dengang var lille af Vækst havde jeg ikke Kræfter til 
at trække den tunge Plov tilbage, naar Jorden var tung, 
og Ploven løb af, men maatte svinge Hestene rundt for 
at kunne fortsætte i Furen. Vinteren 68 begyndte jeg at 
lægge i Tærskemaskinen, et Arbejde jeg var meget vigtig 
af, men snart fandt ualmindelig kedeligt. 

Samme Vinter begyndte jeg at »gaa i Byen« med Kar- 
lene, det var som Regel op hos 3 Brodre, kaldet »de smaa 
Skræddere«, der boede ved Landevejen lidt udenfor Ny- 
købing. Der blev mest spillet Kort, jeg vandt som Regel, 
men fik sjældent Fortjeneste af det, da jeg næsten altid 
fik Gevinsten til gode. Hjemme paa Gaarden spillede vi 
om Vinteren ogsaa ofte Kort, og saa var altid gamle Sø- 
ren Madsen og hans Søn med; det var »Polskpas«, der 
spilledes der. Ude omkring var det »Napoleon med 
Bunke«, »3 Kort og 3 Skill.« eller »3 Kort og 12 Skille- 
eller »16 Stregerom 1 Mark«. Senere blev »Sjavs« almin- 
delig. 




N. Jensen-Nyb/erg 1Q20. 



Tonen mellem Karlene var ikke særlig fin, men det 
var vist mest et Udslag af en Slags naiv Vigtighed, om 
egentlig Raahed var der ikke Tale. Der blev dog under- 
tiden drukket en Del, og det kunde jo ogsaa ske, at det 
endte med Slagsmaal. Selv har jeg aldrig haft Lyst til 
Spiritus, men desuagtet kom jeg godt ud af det med de 
øvrige Karle, der ikke heller forsøgte at friste mig. Tonen 
i Søren Madsens Hjem var god nok, skønt Karen 
Sorens var berygtet for sin skrappe Tunge, hun brugte 
undertiden meget drastiske Udtryk og satte ofte en Ed 
paa. Sønnen Hans købte en Del Boger, mest af den saa- 
kaldte Skolelærerlitteratur, og de var til Raadighed for 
os alle. Al Blade var der kun den lille »Nykjøbing Avis«, 
der udkom 3 Gange ugentlig, og hvis Indhold var læst 
paa et Øjeblik. Vinteraftenerne legede vi ofte forskellige 
Lege som f. Eks. »Skære Flæsk ned«, »Sko Høns«, »Køre 
til Barsel« o. a., og her vilde gamle Søren Madsen altid 
være med. 

Af Gilder maa særlig nævnes det aarlige Høstgilde, 
hvor Karle og Daglejere altid deltog sammen med de øv- 
rige Gæster. Tiden gik med megen Spisning, med Samtale 
eller Fortællen, Kortspil, Lege og med at drikke Snapse, 
og Gildet trak ofte ud til næste Dag. 



19 



Side 18 af 40 



Der var ved Fastelavnstider nogle saakaldte Præstegil- 
der i de forskellige Byer. Anledningen til disse var, at 
Præsten, naar han havde faaet sin aarlige Tiende, gav et 
vist Maal Brændevin til hver By i Sognet. Dette Brænde- 
vin skulde Byoldermandcn hente og saa indbyde Bymæn- 
dene til at drikke det, tillige skulde han give fri fortæring. 
I flere Byer var det Gaardmanden og hans Kone der 
deltog, men i Nygaard og vistnok Staarup deltog Manden 
samt en eller to Karle fra hver Gaard. 

Et andet Gilde var Ornegildet. Den der efter Tur holdt 
Byorne skulde have en Skæppe Byg af hver af Bylaugets 
Gaardmænd. Naar Byggen skulde leveres bar Karlen den 
for sin Husbond til Stedet, og baade Mand og Karl deltog 
da i Gildet, der ofte varede til den lyse Dag. 

Af Gilder som de Unge selv afholdt kan nævnes Faste- 
lavnsgildet. Der var Dans Natten til Fastelavns Mandag. 
Mandag Formiddag slog Karlene Katten af Tonden til 
Hest. Saa fik man en Musiker med Fløjte eller Klarinet 
sat paa en Hest og saa gik Ridtet rundt til alle Gaarde 
i Byen, undertiden til Nabobyerne. Da Rytterne overalt 
blev trakteret med Kager og Snapse, blev det tilsidst til 
ct vildt Vædderidt, og de, der ikke kunde taale de mange 
Snapse, trillede ofte af paa Vejen. 

Der var Dans til Jul, Paaske og som nævnt Fastelavn. 
Disse Fester blev mærkeligt nok ikke kaldt for Dans eller 
Bal, men for »Musik«. De kom i Stand paa den Maade, 
at 4 — 6 Karle henvendte sig til en Gaardmand for at 
træffe Aftale om et saadant Bal, hvilket kaldtes at tinge 
Musik. Værten skulde give Smørrebrød og Kaffe, Punch 
og Kager — til Fastelavn tillige Ølsøbe — for en vis 
Betaling, gerne 3 Mark for en Karl og 24 Sk. for en Pige. 
Da Værterne satte en Ære i at beværte Deltagerne flot, 
satte de vist altid til paa den Forretning. Først i Halv- 
fjerdserne gik disse Dansefester næsten af Mode, idet der 
enkelte Steder startedes en Slags halvoffentlige Danse- 
stuer. Selv var jeg sjældent med til disse Dansefester, da 
jeg ikke brød mig om at danse. Vinteren 75—76 var vi 
dog 4 »ældre« Karle, der tingede os ind paa en Slags 
Danseskole, men vi fik hver Gang begyndt at spille Kort, 
saa der blev aldrig Tid til Dansen. 

Far fortæller videre om sin Soldatertid, om hvordan 



han blev enig med Mor, der var -Sypige« i Nygaard, om 
Træk fra Tiden som Bestyrer paa Højby Møllegaard fra 
78 til 86 og derefter paa Nygaard Fattiggaard med til- 
hørende Landbrug, Mølle og Bageri. Han slutter med at 
fortælle om det politiske Røre i Odsherred i Halvfem- 
serne. 

Man var utilfreds med Kredsens Folketingsmand, den 
københavnske Redaktør Korsgaard, og vilde i Stedet have 
en Mand fra Egnen. Der blev nedsat et Udvalg til at 
arbejde med Sagen, men de forskellige Venstreafskygnin- 
ger: Moderate, Bergianere og Høruppere, havde meget 
svært ved at blive enige. Det endte dog med, at de en- 
stemmigt opfordrede Far til at lade sig opstille. Da han 
bestemt nægtede dette, gik man — skønt Hørupperne var 
noget betænkelige — til daværende Amtsraadsmedlem P. 
Madsen, Eskilds trup, og formaaede ham til at stille sig og 
han blev saa valgt 1895. 

Far skriver: 

Jeg var temmelig sikker paa at kunne blive valgt, men 
for det første syntes jeg ikke, skønt jeg egentlig ikke tviv- 
lede om mine Evner, at mine Erfaringer og Kundskabcr 
stod Maal med det, der maatte forlanges af en Folke- 
tingsmand, og for det andet — og det var det afgørende 
— havde vi slet ikke Raad til det, da jeg saa maatte 
opgive min Stilling som Bestyrer paa Fattiggaarden. Saa 
jeg havde let ved at sige nej. 

Far naaede ikke meget længere med sine Erindrin- 
ger. 1901 overtog han en lille Gaard i Nyrup, hvorved 
hans og Mors Drøm om at faa noget for sig selv, blev til 
Virkelighed. Da P. Madsen i 1909 og hans Efterfølger 
Knop i 1910 havde trukket sig tilbage, blev Far igen op- 
fordret til at stille sig, sagde nu ja og blev da ogsaa 
valgt. Men han kom aldrig til at føle sig hjemme paa 
Rigsdagen, uagtet han fik adskillige Venner der; han 
mente selv, at han vel var blevet for gammel til at leve 
sig ind i Forholdene. En Sag, som vedrørte Odsherred, og 
som Far arbejdede meget stærkt for, var det store Sinds- 
sygehospitals Anbringelse ved Nykøbing i skarp Kon- 
kurrence med Jyderup og især Hillerød. Far fremhævede 
aldrig sig selv, men fra hans Kolleger hørte vi, at hans 
Arbejde havde været afgørende for Resultatet. 

Den 40i-arige bibel pj alterbordet i Fåreiejle kirke. 



FAREVEJLE-BIBELEN 

Af TAGE MORSING 



Reformationskongen, Christian III, var mere end poli- 
tisk interesseret i den danske kirkes løsrivelse fra pave- 
kirken. Da den lutherske reformation blev gennemført i 
Danmark i 1536, var han dybt personligt optaget af afl 
give sit folk, hvad der var i overensstemmelse med den 
evangeliske sandhed. En retsindig mand med en oprigtig 
tro og et retskaffent levned var han, og det var ham en 
hjertesag at give og fastholde de åndelige goder, som Lu- 
ther havde åbnet vejen for også for den danske menig- 
hed. 

Derfor blev det også Christian III, der sørgede for, at 
hele bibelen blev oversat til dansk og udgivet. Arbejdet 
blev overdraget den lærde kannik fra Lund, Christiern 
Pedersen, Christian 1 1 's ven og det danske modersmåls 
tro tjener. Luthers tyske oversættelse, som kongen holdt 
meget af, blev lagt til grund, og i året 1550 kom da den 
første hele bibel på dansk under navnet Christian 1 1 1' s 
bibel. 

Oversættelsen er mesterlig, sproget har fylde og klang, 
og udtrykkene er stærke og rammende. Når man læser i 
den gamle bibel, som jeg har lejlighed til det, når jeg hver 
søndag står for alteret i Fårevejle kirke, må man give 
Kingo ret i, at det danske sprog så sandelig ikke er noget 
vadmelssprog: »Thi de danskes ånd er dog ikke så fat- 
tig og forknyt, at den jo kan stige lige så højt mod him- 
len som andres, alligevel at den ikke bliver ført på frem- 
mede og udlændiske tunger«. 

Christian II I' s bibel blev autoriseret som kirkebibel og 



et eksemplar givet til hver kirke i Danmark— Norge. I 
1569 blev det forordnet, at den ved en jernkæde skulle 
lænkes til degnestolen. Det var nemlig degnen, der havde 
td opgave at undervise børn og unge i kristendom. Meir 
trods lænken cr det vist nok kun et meget lille fåtal af 
kirker, der endnu har den gamle bibel. Ja, jeg kender 
kun een kirke, som bevisligt har sin oprindelige kirkcbibel 
— ikke lænket til dcgncstolcn, men liggende pa alteret. 
Det er Fårevejle kirke. Men den har sin egen, højst inter- 
essante historie, som jeg her skal berette om. 

Fårevejle-bibelen blev utvivlsomt givet til kirken i 
1550, blev sandsynligvis også lænket til degnestolen i 
1569, men det ser ud til, at sognepræsten fra 1573 til 
1614, Jørgen Jensen, har brugt den som arbejdsbibel 
hjemme i sin præstegård. Ikke blot er der sat utallige 
mærker ved skriftsteder overalt i bibelen, der er også 
skrevet i den. Hr. Jørgen har haft travlt med sin penne- 
fjer. I marginen og på blanke sider har han gjort mange 
optegnelser. Det meste står klart og tydeligt, men en del 
er så afbleget, at det ikke har været muligt at tyde det 
endnu, og endelig har man ved en ombinding i forrige 
århundrede beskåret bibelen så stærkt, at en del er gået 
tabt, hvorfor man i mange tilfælde må gætte sig til, hvad 
der har stået. 

Inden jeg gør nærmere rede for optegnelserne, skal der 
dog fortælles om bibelens egen ret usædvanlige historie. 
Den har nemlig været borte fra Fårevejle kirke i over 
to hundrede år. Fra i hvert fald 1722 (iflg. en notits i 

bibelen) er den at finde på Bornholm i Bodilsker sogn i 
en gård, som var i samme slægts eje til 1946. Hvordan 
den er kommet der, kan man kun gisne om. Den gamle 
kirkebibel har sikkert fra Jørgen Jensens tid haft sin 
plads i præstegården. Det er utænkeligt, at han har siddet 
i kirken og gjort sine notater, og da en ny bibeloversæt- 
telse blev autoriseret i midten af det 17. århundrede, har 
ingen tænkt på at lægge den gamle bibel tilbage i kirken. 
Muligvis er en eller anden fra Fårevejle præstegård rejst 
til Bornholm, en datter er måske blevet gift ind i den 
bornholmske slægt og har så ved sit bryllup fået bibelen 
med. 

Den sidste ejer af slægtsgården, Frederik Brandt, gav 
for nogle år siden afdøde godsforvalter Carl Jensen, Få-< 
revejle, det løfte, at bibelen skulle komme tilbage til 
Fårevejle kirke, hvis gården nogensinde kom ud af slæg- 
tens eje. Det skete for nogle år siden, og påskedag 1949 
blev den gamle Fårcvcjlc-bibel givet tilbage til kirken ogi 
lagt på alteret efter over to hundrede års udlændighed. 

Sognepræst Jørgen Jensens optegnelser drejer sig navn- 
lig om forholdet til lensmanden på Dragsholm og om 
sognepræstens adkomst til at få tiende af visse jorder. 

Lensmanden på den tid var ingen ringere end rigets 
kansler, Danmarks historieskriver Arild Huitfeldt. For- 
holdet mellem ham og præsten var meget spændt. Gang 
på gang klager præsten i sine optegnelser over, at Huit- 
feldt søger Hørve kirke eller indkalder andre præster til 
at berette ham og hans gæster i Dragsholm kapel, ja, han 
drister sig adskillige gange til at forvise præsten fra tje- 
nesten i kapellet. Jørgen Jensen skriver, ac årsagen er 
den, at Arilds forgænger havde klaget over ham til 
Arild, fordi han — som en anden Ole Vind — »straffede 
synd og det forgiftige horeri, som hans folch brugte«, og 
derfor blev »Arrild hannem ugunstig«. Den egentlige år- 
sag skal sikkert søges i forskellig nadveropfattelse, idet 
Huitfeldt delte den kalvinske opfattelse, mens præsten 
holdt strengt på den lutherske lære, hvilket kommer ty J 
deligt frem i et referat af en diskussion mellem ham og 
Arild efter en skærtorsdags-gudstjeneste. 

Er Jørgen Jensen vred over Arilds fortrædeligheder, 
så vred at han kan slutte en af sine optegnelser i den an- 
ledning med et sikkert oprigtigt ment: »Gud straffe han- 
nem«, så er han ikke mindre vred, når han rammes på sin 
pengepung. Med begge sine nabopræster, sognepræsten i 
Asnæs og sognepræsten i Vallekilde, lå han i bitter strid 
angående tiendeafgiften fra forskellige jorder. Med Asnæs- 
præsten drejede det sig om afgiften fra Tømmerup jor- 
der. Landsbyen Tømmerup findes ikke mere i Fårevejle 
sogn, men navnet »Tømmerhøjene« på grænsen til Asnæs 
sogn i nærheden af Høve fortæller om dens tidligere be-< 
liggenhed. Den blev nedbrudt før Jørgen Jensens tid, og 
jordene blev delt mellem Asnæs og Fårevejle sogn, »dog 1 



tienden haffuer altid både kongens, kirckens og prestens 
følget Forueyle sogn«, skriver hr. Jørgen. Herredsfogeden 
dømte imidlertid den 13. august 1602 tienden fra Fåre- 
vejle sogn til Asnæs sogn, »så ieg huercken motte nyd: 
kong Christians 3 breff eller nogen low oc ret. Oc icke 
vilde den gode mand Arrild Huitfeldt eller hans fuld- 
mectig Claus Mortenssøn forsuare det i nogen måde, men 
hialp till, at dette kunde komme her fran. Så straffe dem 
Gud. Amen. Amen. Amen«. 

Striden med Vallekilde-præsten drejede sig om tienden 
fra Ordrup, Kaarup og Stubberup. Også her gik dom- 
men ham imod, så han mistede en del af sin indtægt, 
skønt han førte den 114-årige(!) Per Ipsøn i Ordrup som 
vidne på, at beboerne fra de tre byer fra arrilds tid var 
blevet betjent i deres saligheds sag af sognepræsten i Få- 
revejle. Da Frederik II engang besøgte Odsherred, mødte 
Jørgen Jensen op med samme Per Ipsøn og Christopher 
Degn for kongen for at klage, men han fik altså ikke helt 
medhold. 

At disse efter hans mening uretfærdige domme har 
pint ham meget, vidner optegnelserne klart om. Ikke 
mindre end tre gange skriver han ret omfattende derom. 
Et sted slutter han meget drastisk: »Alle de, som haffuer' 
tilhiulpet, at den tiende kom her fra denne sogn oc till 
den sogn Asnes, komme offuer dem alle de forbandelser, 
der står i den ganske Hellig Schrifft«. Som modstykke 
bør vel så nævnes følgende lille bemærkning: »Kong Fre- 
derich hand forhuervede to pund korn aff slottit till 
sogncprcsten i Forcueyle. Gud giffue hannem det Evige 
Liff«. Jo, han forstår sig vel på det timelige! 

Endelig skal nævnes, at den gamle bibel også giver vær- 
difulde oplysninger om Fårevejle sogns præstehistorie, så- 
ledes at man på grund af Jørgen Jensens optegnelser har 
kunnet finde frem til, hvem der var sognepræst her, da 
reformationen gennemførtes i 1536. I 1602 skriver han, 
at han og hans forgænger (»salig Michil Christenssøn, en 
wercklig prest«)har fået tiende fra Tømmerup jorder i 
65 år. Hr. Michel må da være kaldet til sognepræst i Få- 
revejle i 1537, og den præst, der var før ham, »bleff kal- 
lit herfra oc till Zoderup synden Elverbrodam«, skriver 
Jørgen Jensen. Den første ved navn kendte præst i Sode- 
rup efter reformationen var Ole Boesen. Hans gravtavle 
i Soderup kirkes mur siger ganske vist intet om, at han 
har været præst i Fårevejle, men det er sikkert fuldt for- 
svarligt at regne med, at han er den samme som hr. Mi- 
chels forgænger. 

Der kunne være endnu meget at berette af Jørgen Jen- 
sens optegnelser, men lad dette være nok for denne gang. 
Det ville være interessant, om de stærkt afblegede sider 
kunne tydes. Måske kunne vi få artige ting at vide. Hr. 
Jørgen hører ikke til den slags mennesker, der lider i 
tavshed. Heldigvis! 

Kongelys og sialerod på skrænten af Skredbjerg. 



Dkr kunne godt skrives digre værker om floraen og ve- 
getationen i Odsherred, en landsdel, der som også f. eks. 
Bornholm og Møn har en usædvanlig alsidig natur. Lige- 
som andre danske landskaber er det meste af Odsherred 
ganske vist opdyrket, men det rummer en mængde små 
og større »oaser« — fristeder — hvor vild flora får lov 
til at trives på trods af hormonsprøjtning, nåletræsplant- 
ning, dræning og andre af kulturens velsignelser. Rørvig- 
egnen er et typisk stykke Odsherred; her har man nemlig 
begge de mest karakteristiske landskabstyper: istidsbak- 
kelandet, hvor gårdene ligger, og det flade, sandede 
»marine forland« langs fjord og hav, hvor plantager og 
sommerhusbebyggelsen breder sig. De botaniske oaser 
ligger på de stejle skrænter i randen af bakkelandet og 
langs stranden. Jeg vælger fire af de interessanteste ste- 
der og begynder med at fortælle lidt om Skredbjerg øst 
for Nakke. 

Skredbjerg er en strandskrænt, der strækker sig en 
halv kilometer langs Isefjord. På sit højeste sted når den 
25 m over havet. Sydligst fortjener den endnu sit navn, 
for her er der en åben, stejl lerskrænt, hvor ler og blokke 
ofte skrider ned på stranden. Nordligere er skrænten 
derimod skærmet af en smal bræmme fladt »forland« og 
helt tilvokset. For mange år siden var det meste af Skred- 
bjerg sikkert skovklædt, og en lille stump af skoven fin- 
des stadig. Resten er dækket af et frodigt græstæppe, 
fuldt af mærkelige og smukke planter. De med de køn- 
neste blomster, f. eks. smalbladet klokke og blodrød 
storkenæb, kan findes i katalogerne fra enhver større 
staudegartner. Et par af arterne på skrænten er sjældne; 

det gælder blodstillende bibernelle, knopnellikc og en 
flad, gaffelgrenet levermos, der hedder Reboulia hemi- 
sphaerica og som her i landet ellers kun kendes fra Born- 
holm. De to førstnævnte er sydlige arter; knopnelliken 
har en stor udbredelse i Sydeuropa, hvorfra den når 
nordpå til Sydengland, Djursland og Gotland. Artsan- 
tallct på skrænten er meget stort; alene på en kvadratme- 
ter finder man let mellem 30 og 40 arter. Det er en bro- 
get buket, hvor de røde farver gives af blodrød storke- 
næb, knopurt, tjærenellike og timian, blå og lilla farver 
kommer fra nældebladet og smalbladet klokke og blå- 
hat, gult blandes ind fra agermåne, kongelys, eng-brand- 
bæger, perikum og gul snerre og hvidt fra svalerod, nik- 
kende limurt og stivhåret kalkkarsc. 

Stort set har vi samme slags flora på Klintebjerg og 
flere andre af Odsherreds skønne strandskrænter. Skrænt- 
floraen får et vist særpræg ved forekomsten af en hel 
række arter, der er temmelig sjældne hos os, men har 
deres hovedudbredelse i Midt- og Østeuropa, hvor de 
gror i skovkanter og lysninger og almindeligvis kaldes 
»skovsteppearter«. Store dele af Skredbjerg er næsten 
dækket af en af disse arter, nemlig svalerod. Skredbjerg 
er dog så varm og tør en skrænt, at også ægte steppe- 
planter kan blande sig ind mellem skovsteppeplanterne. 
Rundt omkring findes f. eks. glat rottehale, en græsart, 
som spiller en ikke ringe rolle på de naturlige stepper i 
Østeuropa. 

Skredbjerg er ligesom andre strandskrænter dannet ved 
at bølgerne på et tidspunkt har gnavet af bakkelandet. 
Dette skete først og fremmest i stenalderen, hvor Rørvig- 
landet bestod af et par mindre øer og holme, og hele det 

flade land meiiem Rørvig og Nykøbing endnu var hav. 
På den tid var Brentebjerg nord for Nakke og klinten 
bag Dybesø og Flynders« ved Kattegat stejlskrænter, som 
havet angreb^ Skrænten langs »Paradisdalen« og den nu 
ødelagte skrænt ved »Urania.« ved Rørvig Havn stam- 
mer også fra stenalderen. Skrænterne var for stejle til at 
kunne dyrkes, og den stærkt skrånende bund var aldrig 
helt i ro; rundt omkring skete der engang imellem små 
eller større skred, der skabte lysninger i den skov, som 
stod på skrænten. Disse lysninger blev voksepladser for 
en hel del arter, der ellers ville være blevet skygget ihjel 
af skoven. Man kan derfor sikkert til en vis grad kalde 
skræntfloracn for en »reliktflora«; den må antages at 
rumme levn fra den planteverden, der indvandrede før 
skovene for alvor bredte sig over landet og trængte lys- 
planterne ud til kysterne. Det er muligt at flere af Skred- 
bjergs sjældenheder hører til relikterne, og måske hører 
også den yderst sjældne plante enblomstret fladbælg til 
disse. Denne art fandtes på »Urania«-skrænten ved Rør- 

vig, indtil kommunen for et års tid siden lod så meget ler 
grave bort, at den sidste plet med naturlig vegetation gik 
tabt. Ellers gror denne fladbælg kun på klipperne neden 
for Hammershus, på Kullen og et sted i Bohuslen. Dens 
sammenhængende udbredelse begynder først i Midt- 
europa. 

Flyndersø er en lagunesø, en lille rest af havet, afskå- 
ret fra dette ved en strandvold. Havet bryder fra tid til 
anden ind over volden, og søens saltindhold er derfor 
ikke konstant. Det er en meget lavvandet sø, og i regn- 
fattige somre skrumper den ind ligesom mange vestjyske 
klitsøer. Der bliver dog altid tilstrækkelig meget vand til- 
bage til at søens vandplanter kan klare sig. 

Flyndersø med omgivende engdrag er et fremragende 
botanisk studieområde. Det skyldes den mærkelige kom- 
bination af de kår, planterne er udsat for. Foruden salt- 
vand fra havet får søen tilført kalkrigt grundvand, der 
siver ud fra bakkelandet syd for. Engene øst på mod 

Korshage får dog ikke noget af dette næringsrige vand, 
og de kommer derfor til at ligge på mager jordbund. De 
frodigste enge ligger syd for søen, hvor vandet siver 
frem. Her er der tale om et særligt plantesamfund, en 
»vældeng«, domineret af butblomstrct siv og avne- 
knippe. Det er let nok at skelne den kalkrige og den kalk- 
fattige engtype fra hinanden. Den første er fuld af den 
insektædende art vibefedt samt adskillige orkidéer, hvor- 
iblandt sump-hullæbe er den hyppigste. De kalkfattige en- 
ge huser en anden insektæder, rundbladct soldug, samt f. 
eks. klokkelyng, børste-siv og tråd-siv. Her i de kalkfat- 
tige pnge længst mod øst er der i fugtige somre et lavt 
sted, dækket af et par tommer vand. På »bunden« står 
der fuldt af strandbo og dværg-star og ved bredden den 
saltelskende samel. Denne flora er helt forskellig fra den, 
der står på bunden af den egentlige Flyndersø. Her er der 
især kransnålalger, der ligner miniatur-juletræer, pyntet 
med små højrøde og grønne kugler, algernes hanlige og 
hunlige kønsorganer, samt tusindvis af mikroskopiske 
kiselalger. I det svovlbrinteholdige, ildelugtende, bløde 
slam under denne mærkelige alge-»nåleskov« findes en 
yderst mærkelig flora af blågrønalger og svovlbakterier. 
Blandt blågrønalgerne er flere arter for første gang blevet 
påvist i Flyndersøs bundslam. Det samme gælder en blå- 
grønalge, som danner kalkskorper på de sten, der rager 
op over vandfladen; den hedder nu Dichothrix gelatinosa 
og er foreløbig kun kendt fra Flyndersø. 

Korshage, stedet hvor Kattegat og Isefjord mødes, er 
helt opbygget af tætliggende strandvolde. Langs havsiden 
gnaver havet for tiden væk af landet, men til gengæld 




Korshage. Udsigt mod øst mod Hundested og Isefjord. Revlingpletter 
og i baggrunden del nyeste lund. 




Flyndersø set gennem arneknippe. 



lægges der til langs fjorden, hvor der stadig dannes nye 
strandvolde uden for de ældre. Væksten mod øst kan for 
de sidste 50 år beregnes til at være gennemsnitlig op mod 
et par meter om året. De nye strandvolde består af frisk 
strandsand, småsten og tang og har en hel anden, mere 
næringsrig og neutral jordbund end de ældre strandvolde, 
hvis sand er surt og efterhånden godt udvasket for næ- 
ringsstoffer af det nedsivende regnvand. De yngste og 
ældste af disse volde har næsten ingen arter fælles; ude 
ved stranden dominerer strand- og klitplanter, inderst 
er jorden så mager, at lyngheden — hedelyng og revling 
— kan erobre det hele. 

I 1940 dannede der sig syd for Korshage-pynten en 
sandet odde. Oddespidsen krummede sig ind mod stran- 
den, så der opstod en lille lagunesø. Den blev hurtig 
grønplettet af flagellater og rødplettet af svovlbakterier 
og lugtede grimt. Strøm og dønning skubbede lidt efter 
lidt oddens sandmasser mod syd og ind mod stranden, og 
så begyndte blomsterplanterne at indfinde sig: først mæl- 
der, sodaurt og strandsennep, så kvik og marehalm og til 
sidst hjelme og strandært. Odden blev en ny strandvold, 
og klitplanterne tog det nye land i besiddelse. Det hele 
tog kun 8 år. På den måde er Korshage vokset i små 
sæt, hvergang en ny vold dannede sig. Et enkelt sted fin- 
des endnu resten af en tidligere lagunesø. Denne er alle- 
rede skilt fra fjorden ved fire strandvolde og er for 
længst hørt op med at stinke af råddenskab. I stedet for 
svovlbakterier er der nu blomstrende kattehale og bred- 
bladet dunhammer. 

Det der skete i 1940 var en lilleput-gentagelse af en 

Sutnp-buV.xbe i eng ved Flynders«. 

meget stor oddedannclse, der fandt sted for lang tid si- 
den. Ved den lejlighed dannedes de lange strandsøer, der 
findes sønden for Korshage ned langs Isefjord. Disse søer 
gror nu mere og mere til med rørsump og birkekrat. Og 
på samme måde afgrænsedes for endnu længere tid siden 
hele den store Langesø Mose, nu mest omskabt til dyrket 
eng, men flere steder bevaret i sin oprindelige skikkelse, 
en blanding af sump og pilekrat og, ligesom engene ved 
Flyndersø, fuld af sjældne og mærkelige planter. 

Skansebage. Havstrøm og bølgeslag transporterer år 
for år sand og grus øst på langs Odsherreds nordkyst. 
Det medbragte materiale byggede først bro fra Nykø- 
binglandet til Rørviglandet, siden afgrænsedes Dybesø og 
Flyndersø ved tanger, og processen fortsatte langs Ise- 
fjord. I vore dage bliver en del af materialet som omtalt 
liggende i læ af Korshage, resten føres syd på og ender 
på Skansehage, der stadig vokser; den skyder sig ud på 
ret dybt vand, så væksten går ikke særlig hurtigt; for 
tiden dog gennemsnitlig et par meter om året, men altid 
stødvis. 

I 1941 — 42 skete der et vældigt fremstød: Ved østsi- 
den af Skansehages spids dannedes et system af odder, 
der omgrænsede tre små lagunesøer. En af søerne blev 
siden udfyldt af sand, men de to andre har siden udvik- 
let sig og ligger nu langt fra spidsen med et stort klitbe- 
vokset område syd for sig. Søernes udvikling har været 
interessant at følge: Efter svovlbakterier, flagellater, rør- 
hinde og andre alger fulgte en indvandring af strand- 
kogleaks og blågrøn kogleaks. I løbet af få år fyldte de 
søerne med en frodig sumpvegetation, hvori der flere år 
var meget strandskræppe; nu er denne art blevet sjælden, 
men til gengæld har dunhammer vist sig i år, og forrige 
år kom der andemad inde imellem alle kogleaksstråene. 
Til at begynde med var søerne omgivet af strandplanter, 
især strand-mælde og strandgåsefod, begge i kæmpeeksem- 



plarer på grund af al den tanggødning, sandet indeholdt. 
Men snart efter indfandt kvikgræsset sig og dannede en 
tæt græsmåtte næsten uden andre arter. Det så ud til, 
at kvikken skulle komme til at sejre, men jorden blev 
magrere og magrere, og nu er det tydeligt, at kvikken er 
ved at blive besejret af rød svingel. Andre steder langs 
Skansehages østkyst følges kvikstadict af en broget vege- 
tation, der nogle steder er præget af kruset skræppe, an- 
dre steder i højsommeren er hvid af lugtløs kamille og 
røllike eller rødplettet af strandært og indeholder en 
mængde arter. bl. a. strand-bede, der antages at være 
stamfader til sukkerroen, rødbeden og runkelroen. 

De ældste og højeste dele af Skansehage nærmest det 
gamle kolerahus, der nu bruges som feriekoloni, dannede 
oddens spids omkring 1787, hvor den første videnskabe- 
lige opmåling foretoges. Floraen på denne del er meget 
forskellig fra den pionér-flora, som findes længere ude 
på de senere dannede arealer. Den ældste del har den 
magreste jord. Her hersker sandskæg, fåresvingel og ti- 
mian, og lyng og revling danner små pletter, forposter 
for den hede, som breder sig nord for Skanschage og som 
før eller senere vil rykke ind på oddens ældste del. 

Det var lidt om fire af de bedste steder i Rørvigegnen. 
Der er mange flere, og adskillige steder i Odsherred er 
der ligeså rigt og afvekslende, nok at tage fat på for 
naturforskere og nok at værne om for hele nationen. Det 
er nemlig ofte sådan, at de bedste botaniske lokaliteter — 
de vilde planters fristeder — samtidig er meget smukke, 
og selvom folk ikke ser naturen med botanikerens øjne, 
glæder de fleste sig over græstæppets skønhed, blomster- 
nes farver, duftene, kort sagt hele natursceneriet. 

lp. liilpj 



1 "m»mMj 





Skaiuehagcs østkyst. Blomstrende kamille. 

Sommer i Odsherred: Udsigt over Ordrup Nits. 



Omkring Vejrhøj 

Af L. Aasklint 



Har man taalmodig overvundet alle de Besværligheder, der 
er forbundet med en Travetur mellem knudrede og krogede 
Hjulspor, op over den ene Bakke efter den anden, op gennem 
Skoven, forbi „Horsekrog" og tilsidst, næsten kravlende naar 
op til Toppen af Vejrhøj, opdager man pludselig, at man rige- 
ligt og rundeligt vil blive lønnet for alt Besværet. For Mage 
til Udsyn som det, der er herfra, skal man saa sandelig lede- 
længe om. 

Underfuldt og betagende har Naturen her ødslet med sin 
Kunst over Land og Hav, med Farver og Felter i uendelig 
Skiften Højen rundt. Skønt er her i Vaar og i Høst og ved 
Efteraarstide, storslaaet og smukt om Vinteren, naar Sneens 
hvide Lin er bredt over Landet milevidt. Men skønnest er her 
dog en Sommerkvæld, naar Solfaldets gyldne Skær falder 
skraat over Aasens Ryg, og lange, bløde Skygger favner Dra- 
gets Bakkehæld mod Øst. Og mens Solen langsomt daler bag 
Bakkekammen, lægger den lette, kølige Skumringsdis sig over 
Fjordbund og Enge saa tæt og hvid, at man, hvis ikke Tage 
og Træer kikkede ovenud af Taagehavet, godt kunde forestille 
sig Bølgernes kaade Leg ved Skrænten under Faarevejle Kirke. 
Og som man staar her, i tavs Beundring af alt det skønne, 



der møder Øjet, drager Tankerne paa Langfart til længst hen- 
rundne Tider, og Fantasien maler Billeder af svundne Slæg- 
ters Færd . - 

Som en Vag! tim Borg og GaarJ 
Fruerlundens Ege staar. 

Her, om Holmens Bakkevold 

vitgged Har i Hedenold. 
Bølgers Lyd i blandet Kor 
Sus i Syd og Brus fra Nord 
Kattegat og Lammefjord. 

Nu gaar Aa fra Fjord til Bugt. 
snor sig blidt og blødt og smukt, 
her hvor Oldtids Egebaad 
Høved Bæltets Bølge kaad. 

Bølgen veg og klukked mat 

Landet steg. og Skel blev sat 
mellem Fjord og Kattegat. 

For Aartusinder siden, da Landet med sin Vrimmel af Øer 
og Holme dukkede op af det salte Hav, da kom ogsaa Holmen 
her, Drags Holm, frem i Lyset. I tusinde Aar stod Havet højt 
om Holmen, og Bølgerne gled med Solblink i Kammen langt 
ind under Skræntens tætte Tjørnekrat. Men som Tiderne 
svandt, trak Havet sig mere og mere tilbage, og lange, lave 
Bølger slikkede stille hen over flade, hvide Strande. Bredere 
og højere blev Strandbredden Holmen rundt, og tilsidst sank 
Vandet i Fjord og Bugt, og Landet blev fri. Det blev Landet, 
der nu er de flade Marker og lave Engdrag omkring Fruerlund 
og Dragsholm. 

Men endnu mens Havet stod med Brændingsbrus om Hol- 
mens grønne Skrænter, styrede Stenaldermanden sin udhulede 
Egebaad over Strømmen og lagde til ved den store Bakkebues 
sydligste Pynt. Han var en af de første, der kom til Øen, til 
Landet der langt senere blev kaldt Odsherred. Denne mær- 
kelige 0, toppet og trappet af Ismassernes vældige Gletcher- 
prcs, bygget i Buer med Bakker og Brinker, brudt og bøjet af 
Havbugt, fliget af Fjord og Vig og trukket i en lang, smal 
Odde, som en truende Spydstage mod Nordvest. Her under 
Bakkebuens Kam og tæt ved den stille sivkransede Fjordkyst 
byggede Stenaldermanden sin Hytte af Grene og Græstørv. 
Senere kom andre til, og snart laa her flere Bopladser i Ly og 
Læ af Krattet paa det brede Bakkchæld. I Sommerens tindrende 
Sol og i Vinterens kulende Blæst drog Mændene fra Boplad- 
serne i Flok og Følge ud paa Jægerfærd i de vildsomme Øde- 
markskrat, der bredte sig ned over Dragets Østside, helt ned 
til den grønne Fjordbred. Her, hvor disse Bopladser har ligget, 
finder man nu de saakaldte Køkkenmøddinger, Affaldsdynger 
bestaaende af store Mængder Aske og Skaller, ildskørnede 
Sten, der har været stablet sammen som Fyrsteder, Stykker og 
Stumper af Hjortetak og skøre Ben. Et helt Skelet af en lille 
Fladfisk ligger trykket tæt ind i en stor Østersskals dybe 
Gemme, som har skjult og skærmet det i Tusinder af Aar. 
Blandet i alt dette ligger simple Vaaben og Redskaber, Kerne- 
økser, Skivespalter, Tværpile og enkelte Naale og Harpuner af 
Ben. Og hist og her i Lammefjordens dybe Dyndjord har man 
fundet Stenalderfolkets tunge, sorte Egebaade. 

Det var en Efteraarsdag med Byger og Blæst og med skri- 
gende Maager og Viber om Plov og Spand. Hestene stampede 
sindigt frem, mens Ploven vendte Fure ved Fure i den vaade 
Muld paa Bakkedraget østen for Kjeldshøj. Da rev Plovjer- 
net en mørk Klump frem i Furen. Plovmanden standsede sit 
Spand, han tænkte det var en Sten, og vilde med Foden løfte 
den op af Furen. Men den mørke, jordede Knold var ikke 
en Sten, den var saa underlig let. Han tog den op og betrag- 
tede den nøjere. Det var et Kranium. 

En Udgravning fulgte, og Jernaldermandens Grav blev af- 
dækket. Sin Kniv havde han faaet med sig. den laa, 

rusten og stærkt medtaget, skraat ned foran hans Ansigt. Den 
smukke, cirkelrunde Hvæssesten laa nede ved hans Hofter. 
Ta.t ved hans Bryst stod et lille, skørt Lerkar. Del var vel hans 
Drikkeskaal. Men helt nede ved hans Fødder laa Bagkroppen 
af et Lam. Alt dette havde man givet ham med i Graven, for 

at han ikke skulde møde tomhændet frem hinsides. Her 

havde man lagt ham til Hvile i hans Hjemegns Jord paa Bak- 
kehældet ovenfor den blinkende Fjord, her hvor han havde 
leget som Dreng og virket som Mand. 

I mange Aar sang Fjordbølgen sin stille Sang nær Skrænten 
ved hans Grav, men Nutids Snille drev Bølgen bort, og Suset 
og Sangen fra hans Barndomstid fulgte med. Kun Maagens 
Vingesus og Vibens hæse Skrig blev tilbage. Senere flyttede 
ogsaa Manden med alle sine Ting. Byttede sin gamle Grav i 
Bakken bort og fik en fin Montre paa Nationalmuseet. 

Men hvem ved, om ikke Bøgebjergs Bakkcrunding endnu 
dækker over andre Jernaldergrave? 

Det er en mørk og stormfuld Efteraarsnat i det Herrens Aar 
1534. Maanen er skjult bag tunge, mørke Skyer i Sydvest, og 
de barske Vinde, der stryger ind fra Bugten river og rusker i 
de gamle Tjørnekrat og hyler hult og uhyggeligt mellem de 
store, tætte Rørholme om Kilderne paa Skrænten under Kilde- 
bæksmarken. Terkelhøj og Brydebjerg var dengang et tæt sam- 



menvokset Vildnis af gamle knudrede Ege med Underskov af 
Tjørn og Vildroscr, der næsten naaede helt ned til det store 
Kær overfor den gamle Vandmølle, hvor et Par anselige Gaar- 
de, en Del gamle Fæstegaarde, og nogle faa usle og faldefær- 
dige Hytter laa klumpet sammen. En pløret og stærkt opkørt 
Vej med mange dybe og krogede Hjulspor fører forbi Kilde- 
bæksskrænten og op mod Byen om Mølledammen. Langs denne 
Vej kommer i den sene Nattetime en Mand gaaende. Der er 
noget underligt snigende og listende ved hans Gang, og hvert 
Øjeblik standser han som om han lytter. Han støtter sig til en 
meget svær Stok, der nærmest ligner en Knippel og bærer i den 
anden Haand en gammel rusten Spade. Der gaar en rum Tid, 
før han naar udenom Skræntens tætte Tjørnekrat, og først da 
han er kommet et Stykke forbi, drejer han af fra Vejen og 
gaar tilhøjre ned mod Søen. Ved et lille Krat af lave vindkro- 
gede Træer, standser han og bliver længe staaende ved en stor 
Sten, der ligger halvt skjult af en Pils hængende Grene. Saa 
stiller han Stokken mod Stenen og tager fat med Spaden og 
graver nu i stor Hast bagved Stenen ind mod Krattet. En kort 
Stund, da Maanen kikker frem gennem en Rift i de jagende- 
Skyer, farer han forskræmt op og skjuler sig mellem de tætte 
Grene. Da det atter mørkner, arbejder han hastigt videre. Et 
Par Gange maaler han Dybden og skærer saa med sin Kniv et 
Mærke, for det sidste Maal i sin Spades Skaft. Saa finder han 
frem indenfor sin Kofte et Par smaa, langagtige Bundter, som 
han forsigtigt, næsten nænsomt, stiller ned paa Bunden af det 
gravede Hul. Da skærer gennem Blæstens Susen ct klagende 
Fugleskrig og hastigt farer han igen op og staar et Øjeblik 
stille og lytter, men griber saa Spaden og skovler den opgra- 
vede Jord ned og stamper den fast sammen. Da det er gjort, 
samler han hurtigt nogle tørre Grene og spreder dem ud over 
den mørke Muld for at udslette Sporene af den natlige Grav- 
ning. Saa griber han Stokken og Spaden og iler tilbage mod en 

af de yderste Hytter ved Kæret. 

Ved en af Ejendommene paa Dragsholms tidligere Marker, 
blev der for faa Aar siden kulegravet for Læplantning. Manden, 
der gravede, lagde ikke Mærke til, at Spaden hentede nogle 
gamle, irrede Sølvmønter op, og først hen paa Sommeren, da 
man rensede om Planterne, fandt man godt og vel en Snes 
Stykker af dem. En senere Udgravning bragte yderligere tre- 
dive andre Mønter frem. Mønterne var sat ned i to smaa Stab- 
ler, men en stor Del af den ene havde Spaden taget op. Nede 
i Jorden, tæt ved Mønterne, blev afdækket de skøre Rester af 
en gammel Trærod. Træet, som i sin Tid stod her, har sikkert 
været det „Kende", der skulde vejlede, naar Skatten igen skulde 
hæves. 

En Undersøgelse viste, at Mønterne var de saakaldte Sø- 
slinger fra Frederik den Førstes Tid, slaaet i Malmø, Rønneby, 
Landskrona, København. Aalborg og Ribe i Aarene 1524, 
1525 og 1527. Meget kunde tyde paa, at Søslingerne er skjult 
i Jorden i Ufredstider, og den, der gemte dem, er maaske ble- 
vet et af Ofrene dengang og har saaledes været forhindret i at 
hæve Skatten. Under Grevens Fejde, da Ejler Hardenberg var 
Lensmand paa Dragsholm, blev Borgen i Januar 1 535 belej- 
ret og angrebet af „fire Fænniker Knegte" anførte af Grev 
Johan af Hoya og senere af en Hær under Anførsel af Lange 
Hermand. 

Angrebshæren forsøgte, dels ved Overrumpling og List, dels 
ved Udsultning at tvinge Borgens Mandskab til at overgive sig, 
men som det hedder i Arild Huitfeldts Krønike, Ejler Harden- 
berg og hans Mænd forsvarede sig „mandelig", og Dragsholm 
blev saaledes den eneste Borg paa Sjælland, der under Grevens 
Fejde ikke faldt i Fjendens Hænder. 



28 



Side 27 af 40 



Gensynet med 
Svinninge Møllegaard 

Clemens Petersens Betydning for Bjørnson og dennes Trofasthed mod 
Ungdomsvennen belyst gennem deres Breve. 

Af TAGE CHRISTIANSEN 




Clemens Petersen 



I Svinninge Møllegaard i Odsherred fødtes i 1834 
Clemens Petersen som ældste Søn af Mølleren, Kammer- 
raad Peter Petersen, der to Aar før af Frederik VI hav- 
de faaet overdraget Ejendommen, der da hed Clemens- 
minde. 

Den usædvanlige Begavelse, denne Dreng var i Be- 
siddelse af, gjorde ham tidligt til Husets Stolthed. Han 
blev Student i Roskilde og læste videre, og endnu længe 
før han blev Magister, havde han dokumenteret ganske 
særlige Evner som Kritiker. Det var i meget væsentlig 
Grad Clemens Petersen, der i Bjørnstjerne Bjørnsons 
unge Aar knyttede den norske Digter med stærke Baand 
til Danmark og dansk Aandsliv, og hvad han har bety- 
det for Bjørnson og hans Digtning fremgaar af Bjørn- 
sons egne Udtalelser. Om sin Evne til sjælelig Iagttagelse 
siger Bjørnson selv, at han kun har mødt den større hos 
Clemens Petersen. Og Bjørnson erklærer i et Brev, at 
han i sin Udvikling skylder Clemens Petersen mere end 
alle andre tilsammen. 

I et omfattende Værk, Bjørnsons Brevveksling med 
Danske, udgivet hos Gyldendal af Fondet for Dansk- 
norsk Samarbejde med Professor Francis Buhl i Spidsen 
for Redaktionskomiteen, et Værk, hvorfra nogle Brevud- 
drag til Belysning af Clemens Petersens senere Skæbne 
skal citeres, siger Francis Buhl, at Clemens Petersens 
Skæbne var ikke blot tragisk for ham selv, men betød et 
Tab for dansk Aandsliv. 

Clemens Petersen havde paa Svinninge Møllegaard Fe- 
riebesøg af mange af Tidens mest lovende Unge inden- 
for Litteratur og Kunst. Selv virkede han allerede i Stu- 
dentertiden som Lærer og var efter sin Eksamen blevet 
Kritiker — og hurtigt blev han sin Tids førende Kriti- 
ker — ved Carl Plougs Blad »Fædrelandet«. Senere blev 
han tillige Teaterkritiker og stilede mod at blive Chef 
for Det kgl. Teater. 

En homoseksuel Affære fik ham i 1868, 34 Aar gam- 



mel, til brat at bryde alle Broer af og forlade Danmark. 
En Tid flakkede han omkring i Europa, men rejste saa 
til Amerika, hvor han opretholdt Livet, ofte kummerligt 
nok, med Oversætterarbejde og litterær Virksomhed i 
amerikanske og nordisk-amerikanske Blade. Men han be- 
varede i imponerende Grad, siger Francis Buhl, »sin aan- 
delige Rejsning, og mange af Brevene indeholder fortrin- 
lige Bemærkninger og aandfuldc Tankeperspektiver.« 

Da Bjørnson i 1880 — 81 opholdt sig i Amerika, traf 
han Clemens Petersen, sin bedste Ven fra Ungdomstiden. 
Og skønt Bjørnsons senere Breve til ham er gaaet tabt 
og ikke alle Clemens Petersens synes at være bevaret, 
giver den foreliggende Brevsamling et smukt Billede af 
Bjørnsons Vennctroskab og Generøsitet og et stærkt Ind- 
tryk af Clemens Petersens Evnerigdom og Personlighed. 

Bjørnson var en af de faa, som ikke bare i Breve til 
Cl. Petersen viste sig kærlig forstaaende og tolerant, men 
ogsaa forsvarede ham overfor moralsk Fordømmelse 
blandt tidligere Venner. Bjørnson lod ham bl. a. skrive 
anonymt om Amerika i »Norsk Folkeblad« m. v. 

Om sit Møde med Cl. P. i Amerika skrev Bjørnson til 
Fr. V. Hegel: 

»Saa har jeg truffet Clemens Petersen. Han rejste fra 
New York til Boston to Gange for at besøge mig, saa vi 
var sammen der nogle Dage, og nu her i New York lever 
jeg imellem den Ring af Venner, som omgiver ham. Jeg 
var noget bange for det første Møde; ti jeg har ikke 
korresponderet med ham i disse 10 Aar; men et Brev 
fra Professor Frederiksen i Milwaukee gav mig Mod. 
Frederiksen meldte mig nemlig, at Petersen havde gen- 
nemgaaet en streng, men solid Udvikling, naaet en bety- 
delig Lærdom, var Midtpunktet i en dansk Koloni af 
udmærkede Mennesker, der skyldte ham meget og som 
derfor elskede ham. Han fortalte videre, at Petersen nød 
Anseelse i Amerikas litterære Verden. Hans Stilling er 

økonomisk sikker og bedre end en saadan plejer at være 
i Norden. — Jeg har senere selv fundet, at dette er 
sandt, og i højere Grad end jeg havde ventet. Hans Ho- 
vedbeskæftigelse, siden han kom mere ind i Forholdene, 
har været som Medudgiver af Encyclopedier eller hvad 
vi kaldte Konversations-Leksikon'er. To saadanne Fore- 
tag har optaget ham; af det ene var han ledende Redak- 
tør; det andet, hvor han har en bestemt Artikel, vil end- 
nu i flere Aar blive hans faste Arbejde. — Ved Siden 
deraf har han god Tid og har i alle disse Aar nyttet 
den til sin Yndlingslæsning: Filosofi. Hans Maal er at 
skrive om den engelske Filosofi i det nittende Aarhun- 
drede. Ved Siden af den filosofiske Læsning har han kun 
delvis plejet den skønlitterære, og helst, naar den havde 
Berøring med noget, han undersøgte inden sit Emne. Li- 
vet i Norden har han kun delvis fulgt; han er blevet 
ført andetsteds hen. I Omgang er hans Godmodighed og 
Hjælpsomhed saa stor og hans Munterhed og klare Dom 
saa betagende, at han foruden sin nærmeste Ring har 
Familier og Videnskabsmænd, for hvem han synes uund- 
værlig. Han er mange til Glæde og Nytte, og han vil vist 
ogsaa engang blive sit Fædreland til Ære.« 

Nej til at blive Professor. 

Clemens Petersen skrev efter Besøget i Amerika til 
Bjørnson, at hvis denne ikke kom til Amerika, ville de 
aldrig ses mere. 

1886 skrev Clemens P. fra New York om sin 10 Dages 
Sommerferie: 

»De Par Gange, medens jeg har levet her i Amerika, 
jeg virkelig har haft Tid til at gøre en Tur til Europa, 
har jeg ingen Penge haft; og de Par Gange, jeg har haft 
Penge, har jeg ikke haft Tid.« 

I Foraaret 1887 fortæller GL P. i Brev fra Chicago 
til Bjørnson: 

»Siden Nytaar lever jeg her i Chicago. Jeg bliver her 
et Par Aar, maaske længere, maaske altid. I New York 
indbragte mit Arbejde i Johnsons og i Schaffs Encyclo- 
pedy mange og fordelagtige Tilbud om at gøre den 
samme Ting om igen. Men det vil jeg ikke. Også nogle 
ganske taalelige Indbydelser til at blive Professor i et 
college. Men jeg har intet at være Professor paa, og den 
Omstændighed, at jeg har mere end de Andre, som ere 
det, gjør ikke Sagen bedre i mine Øine. Jeg er Journalist. 
Jeg mangler hverken Evner eller Kundskaber eller trai- 
ning, men det er naturligvis kun en lille og lidt eiendom- 
melig Plads, jeg kan fylde — « 

Clemens Petersen fryder sig over, at Ibsens »Gjengan- 
gere« spillet paa Tysk i Amerika faar »den forskrække- 
ligste Nedrakken, jeg nogensinde har været Vidne til« 
— og han beder i samme Brev Bjørnson om et nyt Por- 
træt »af Dig, Karoline eller Børnene«. 



I Begyndelsen af 1890'erne erklærer C. P., at han »le- 
ver lidt ensomt«. Han er optaget af at oversætte Bjørn- 
son og det er paa Tale, at Bjørnson vil ansætte ham som 
sin Sekretær, hvad dog ikke bliver til noget. 

I Breve til andre finder man Udtalelser af Bjørnson 
om Clemens Petersen. Saaledes i et Brev til V . Hørup: 
»Faar jeg være i Fred og ta umiddelbare intryk, da har 
jeg en ævne til sjælelig iagttagelse, som jeg ikke har mødt 
større hos flere æn én eneste (Cl. P.).« 

Og i et Brev 1882: »Han er dog et Geni, den man«. 

Sat udenfor Kald og Livsopgave. 

Fra Rom skrev Bjørnson i Oktober 1904 til Forfatte- 
ren Peter Nansen om 200 Kr., Bjørnson vilde give til Cl. 
P.s Garderobe: 

»Jeg har det intryk, at 200 her neppe slaar til. Han 
savner vist ogsaa undertøj. I saa fall: spar ikke! Det 
bedste blir vel, at jeg tar ham med hjæm.« 

Peter Nansen svarede: »Cl. Petersens Broder var da 
hos mig og var dybt rørt over dit Tilbud. Han sagde, 
at Cl. P. trængte haardt til baade det ene og det andet. 
Vi gjorde saa den Aftale, at han foreløbig skulde ekvi- 
pere ham med et Sæt pænt Tøj og en Overfrakke — jeg 
foreslog tillige en Cylinderhat. Undertøj havde han. Han 
(Broderen) vilde foreløbig sige, det var en gammel Ven, 
der havde tilbudt at laane ham Pengene. Siden vilde han 
nævne dit Navn. Endnu er Cl. P. meget svag og taalcr 
ingen stærke Sindsbevægelser. Til »Over Ævne« sendte vi 
ham jo Billetter. Han havde været der med en Søster 
og havde været til den Grad greben, at han laa syg næ- 
ste Dag. Han talte siden ikke om andet end denne Op- 
førelse. — « 

I December samme Aar skrev Bjørnson fra Rom til 
Forfatterinden Karin Michaelis: 

»Jeg har en gammel væn i K.havn, nylig tilhake fra 
Amerika. Jeg skyller ham i min utvikling i den bestem- 
mende tid mere xn alle andre tilsammen; det er Clemens 
Petersen. Kan De finne ut, hvordan De kan få tag i ham 
og være god med ham?* 

I Januar 1905 fortæller Redaktør Henrik Cavling i et 
Brev til Bjørnson, at han har overtaget »Politiken« og 
at Clemens Petersen skal genanmelde »Daglannet« i Bla- 
det. 

Som det fremgaar af Brevene, var Clemens Petersen 
vendt hjem til Danmark. Det skete i 1904, da han var 
70 Aar gammel. Han bosatte sig i København, hvor hans 
gamle Søstre tog sig af ham saa godt de kunde, og Bjørn- 
son prøvede, som det ses, paa forskellig Maade at hjælpe 
ham ved Pengegaver, at skaffe ham Teaterbilletter og 
sætte ham i Forbindelse med »Politiken«. Her kom Cle- 
mens Petersen kun til at skrive nogle smaa Erindringer 
og Artiklen om »Daglannet«. 

-Det virker gribende, siger Professor FrancisBuhl, 
at Ixse Begyndelsesordene: "Fra Halte-Hulda til Daglan- 
net er en lang Vej«, — bag dem aner man, hvor ondt ban 
har haft det ved at vare sat udenfor det, som skulde 
have udgjort hans Kald og Livsopgave.« 

Gensynet efter 35 Aar. 
Clemens Petersen boede i Oehlenschlægersgade 32, og 
det lykkedes hans Ungdomsven, Borgmester Chr. Hviid, 
sammen med Bjørnson at sikre ham en Livrente paa 300 
Kr. aarligt. 

Sidst i Oktober skrev Clemens Petersen til Bjørnson: 
»Hvis Vejret bliver godt, vil jeg endnu i dette Efter- 
aar gjøre en Tour op i Odsherred og se mig om i min 
Føde-Egn. Der skal i de 35 Aar, jeg har været borte, være 
foregaaet meget store Forandringer i Bondestandens hele 
Stilling og Udvikling, og det vil jo navnlig falde mig i 
Øjnene ved at se hine Egne, hvor jeg jo i sin Tid kjendte 
hver en blomstrende Busk og hver en ituslagen Rude.« 

I Juli 1908 takker Clemens Petersen Bjørnson for til- 
sendte 100 Kr. Det var ikke nødvendigt, men dog kær- 
komment. 

»Jeg vil nemlig i Sommerens Løb gjøre en Tour ind til 
Odsherred for at se, hvorledes Svinninge Mølle ser ud 
nu. Det haster nu ikke saa farligt. Men det vilde være 
mig utaaleligt at gaa ned igjennem Svinninge Gade og saa 
møde en af mine Barndoms Kammerater lurvet og for- 
sultet, uden at være istand til at gjøre ham en glad Dag 
ved at give ham en Krone, og dertil strækker mine egne 
Midler jo unægtelig ikke. Nu er imidlertid den Betænke- 
lighed skaffet af Veien og alt i Orden.« 

I Anledning af Bjørnsons Guldbryllup skriver Cl. P. 
i September 1908 et Brev, hvori han fortæller om sit 
Besøg i Odsherred: 

»Jeg har tilbragt en halv Snes Dage inde i Odsherred; 
Svinninge Mølle, Nykøbing o. s. v., og det er noget af 
det Fornøjeligste, jeg har oplevet, siden jeg kom hjem. 
Jeg kan nok se, at Kjøbenhavn er gaaet fremad i de 34 
Aar jeg har været borte, men saavidt jeg kan forstaa, ind- 
skrænker Fremgangen sig dog væsentligt til at den er 
voxet. Anderledes derimod staar det til ude paa Landet; 
her kommer Udviklingen frem.... Nu staar det klart 
for mig, at naar der idag udvindes saameget mere ved 
Agerbruget end for tredive Aar siden, saa er det først og 
fremmest fordi Bonden, Agerdyrkeren, er blevet saa me- 




St inninge MMegaard. 



get dygtigere og mere udviklet Mand. De Gamle, mine 
Kammerater og Venner var allesammen pæne og elsk- 
værdige Mænd, men deres Sønner, der nu staar for Sty- 
ret og som jeg jo ikke har set før, naar unægtelig et me- 
get langt Skridt videre fremad end de Gamle og dog — 
uden at vise det eller gjøre Fordring paa, at der skulde 
lægges Mærke til det.« 

Bjørnson og Frida. 
I en Artikel i »Odsherred« 1929 om Svinninge Mølle- 
gaard og Clemens Petersen omtaltes ogsaa Bjørnsons 
smukke Digt til Clemens Petersens Søster Frida, som 23 
Aar gammel døde i 1863. Digtets sidste Vers lyder: 
— da, o, da saa jeg: din Glæde, din Smerte 
vare for store for Menneskehjærte. 

Hist fik du Rum! Men her blev så stille, saa trangt og saa 
stille. 

I den Bjørnsonske Brevsamling findes følgende om 
Frida i et Brev til Bjørnson 1891 fra Ville Heise: 

»Og saa fortalte du om en ung Pige, hvis Navn du 
ikke nævnede, men Du beskrev hende saa vidunderligt, at 
jeg tænkte »saadan skulde man være, og saadan er man 
ikke«, og tilsidst sagde Du »Naar hun kom ind i Stuen, 
maatte jeg tale sagtere«. Jeg har saatidt tænkt paa den 
Pige, og nu, henved 30 Aar efter, ved at sidde her alene 
paa Rydeback og læse i Dine Vers, saa raaber jeg plud- 
selig »Der er hun!« Jeg er ganske vis paa at det maa have 
været hende!« 

B LAVTEN -LYS 

og anden overtro blandt odboeme 

Af B. Rosenkilde Nielsen 



Som en venstrearm på Sjællands krop er Odden at se. 

Skulderen Klintebjerg; de svære muskler Åsbakken, der 
strækker sig højt og frit til Ebbelykke bakker. Herfra en jævn, 
bøjet underarm afsluttende i en næves markante, enkeltstående 
bakker: Rævhøj, Kanebjærg og sluttelig Gniben. 

En halvø; dog før Lammefjordens inddæmning, før nuti- 
dens trafikmidler, snarere en ø med en øbefolknings afsondre- 
de og særprægede mentalitet. Øbefolkning var odboerne også 
ved indgifte, ved at være sig selv nok, ved fastholden af gam- 
mel sæd og skik og i folketroen. Verden var dengang Odden 
omskyllet af hav og bugt og strækkende sig mod Højby og bak- 
kerne ved Høve. Her endte den. Rejste folk bort fra synets 
horisont, f. eks. til Asnæs, Fårevejle eller længere ud i det 
ukendte, var de nærmest fortabt og udstødt af erindringen. 
Tilflyttere betragtedes med mistænksomhed, som tilhørende 
fremmed, måske fjendtligt folk. Odbocrne så mennesker ude- 
fra an. 

Afsondret, øde, forblæst i efterårets og vinterens mørketid, 
forekommer det sandsynligt, at odboernc har næret overtro. 
Sikkert med større styrke end en efterverden vil være ved. 

I en gammel salmes simple linier, der helligholdes af nuti- 
dens ældste, skimtes fortids angst og tro på det, der ikke er 
synligt og forklarligt, men anes og næres af et angstfyldt sind. 
af barndoms lytten til alderdoms tale. 

Der går et bånd om dette hus. 

Hvem bandt båndet? 

Det gjorde Jesu med sin hånd. 

Hvem sang salmer? 

Det gjorde Jomfru Maria med 

Jesu på sit skød. 

Jesu bevare både mig og mine. 

Jesu bevare både ude og inde. 

Jesu bevare både kvinde og mand. 

Frit og højt, næsten nær himlen, strækker Åsbakken sig, for- 
ståeligt at dens beboere åndede mere frit, var gladere og mun- 
trere af sind. Bakkefolket i modsætning til odboer dybt nede 
under skrænterne, på lyngen, der strakte sig milevidt mod den 
søndre side langs Sejerøbugten, fra Loms (Lumbsaas) mod den 
nordre side og nedenfor Ebbelykke bakker, Tjørnholm. Nu be- 
plantet, frodigt; men for ca. 30 år siden nøgent, bart for 
blæstens hærgen fra syd og nord. Barskt og bitter som fattig- 
dommen, der rådede på de små lodder. 

I Tjørnholm spøgte det. Ja, det kunne enhver da se med 
sine egne øjne. De underjordiske, trolde-alfeverden, nisser, var 
på spil hver nat i mørke tider. „Blavten-lys" skimtedes overalt, 
— og det er ikke engang en menneskealder siden. „Blavten" at 
brænde, „blavten ud", at brænde ud; et gammelt odboord, en 
betegnelse, ført op i tiden. Det blafrende lys havde sin natur- 
lige årsag og skyldtes svovlagtige dunster i det fugtige jords- 
mon; efter dræning er det nu næsten helt forsvundet og beteg- 
nes som Set. Elms ild. 

Lysfænomener måtte være de underjordiskes værk. Og rnang^- 



havde en mørk vinternat set ..Knarke! s hakke" stå på fire glo- 
ende pæle. I bakken boede en troldefamilie, det var sikkert og 
vist. En af ungerne benede engang op til Niels Poulsens gård i 
Ebbelykke. Her blev skarnsungen indfanget og sat med bagen 
på den gloende ovn. Troldbarncts skrig hørtes af Knarkelstiol- 
den, der skridtede af sted med buldren, som af torden. Da fol- 
kene i gården blev Knarkelstrolden var, blev den sorte, bagsve- 
dede unge strittet udenfor gården, hvor troldefa'r hentede den. 

Forfædres rugende angst går gennem slægterne. Maren Niels 
Petersen beretter, at moderen for 75 år siden frygtede, at hen- 
de-s datter skulle blive forbyttet med et troldebarn. Vi smiler 
deraf i dag uden at forstå baggrunden for de forgangne slæg- 
ters barske, fattige tilværelse, arm på anden læsning end de 
gudelige skrifter. Fra Arilds tid har alle folkeslag verden over, 
fra eskimoerne til aborigines i Australien, næret en panisk ræd- 
sel for det, der for dem var det uforklarlige. Ængstelige sind 
har digtet usynlige væsener, men i virkeligheden er det men- 
neskesindet selv i dets gode og onde gerninger. 

Blandt de onde hørte varulven til i odboernes tanke og 
frygt. Man blev frelst for at blive varulv ved tre gange at ud- 
tale: Du er en varulv. En frelse fra varulvens trolddomsmagt 
var det også, om man kunne udrive hjertet af en frugtsommelig 
kvinde... Ja, ja. Vi har mindelser derom i vor tid bl. a. fra 
Afrika fra de berygtede nyota-selskaber, løve- leopardmænd 
sidst omtalt i pressen fra Mau-mau bevægelsen i Kenya. Frygten 
for udyr blandet op med en jægertids reminiscenser, at menne- 
sket bliver dyr, dyr til menneske, kendt bl. a. fra eskimoernes 
myter og sagn. 

Nedenfor møllebakken i Loms, hvor nu københavnersommer- 
huse skæmmer landskabets rytmisk naturlige linier, strækker et 
bakkedrag sig langs kystlinien. Som Knarkels-bakkens mest sten- 
satte begravelser fra en jæger-vikingetid. Hammerens-bakke, 
fortælles der, stod også på fire gloende pæle og folk var neden- 
under. 

Var bakkefolkene genfærd ? 

Der spørges: Hvordan ska' far vel gå igen, når han it' fik 
kryk' med i sin grav? 

Dødsangsten, det uforklarlige- efter døden, har sikkert været 
medvirkende til overtroens vedligeholdelse. De underjordiske 
kan være genfærd og de døde. 

I Thomas' gård i Ebbelykke slog man kors for sig og lagde- 
en kniv i spanden, når man skulle malke. Da Kjestin Rasmus 
engang mistede en kniv og den senere hen blev fundet under 
et skrin, sagde hendes madmoder, at de underjordiske havde 
lånt den. 

Hvem var disse underjordiske? Bedst at stå sig godt med dem 
allenfals. Derfor satte man grød ud til dem ved juletid. Et- 
hvert barn landet over ved dette fra eventyret. Men en god- 
heds gerning ligger bag. Fattigdom på de magre, oftest san- 
dede odbo-jorde, der stridsomt blev agre. 

Fra de underjordiske, om man så vil kalde dem, gengangere, 
døde eller blot besynderlige tanker i menneskesindet, førtes 
overtroen til dyrene. På Ej damgården i Solås havde man to 
store grå katte, og den ene af dem havde sin plads på slag- 



32 



Side 31 af 40 



bænken under vinduet. En dag kom Niels Larsen ind og sagde 
til katten på bænken: „Nu er Gromorre død." 

„Hillemænd, er katten Gromorre død. Så må jeg af sted," 
skreg huskatten og afsted fo'r den for aldrig mere at vise sig 
på gården. 



Odboerne ældes som andre og mange af de gamle, særpræ- 
gede skikkelser går bort. Med alderdommen går også sagn, 
skik, tro bort. Godt at Hans Ellekilde og Lauritz Jensen ind- 
samlede mens tid var. Hvad her er fortalt er spredte avner 
opsamlet blandt mænd og kvinder, der nu er nået støvets år. 




ODDES HAVS. En af de unge dellagere i den foran omtalte lejrskole, Peter Winge, beskriver Odden Ham saledes: Odden Ham er en fiskeri- 
havn med et 2,8 m dybt hameindlob. Den er byggel 1909 "g udvidet i 1940. 36 både er hjemmehørende i havnen. Hver af dem indbringer 
årligt for mellem 32.000 og 46.000 ir. fisk. — Fisken opkøbes fra bådene af eksportører, der har deres lagerhuse ved havnen. En stor del 
af fisken eksporteres til udlandet. 

Der fiskes med bundgarn, f lydegarn og ir au i Fiskepladserne ligger gennemgående 1 — 1% times sejlads ude. Der fiskes om vinteren torsk, 
rodspætte, skrubbe elc, om sommeren makrel, sild og brisling. En del både er engageret i hummerfiskeri pi Sjxllands Ret. 
På havnen findes el bådebyggeri, der forsyner fiskerne med kuttere. 

der blev til eng og ager - og rekreationshjem 

/ 1946 nedskrev proprietær Niels Bundgaard en be- 
retning om Klint sø' s historie. Sønnerne Niels og Hans 
Bundgaard lod den trykke, og den udgør hovedparten 
af, hvad her fortælles om Klints*' S geografisk og 
landbrugsmæssigt interessante udvikling og ejendom- 
melige skæbne. 



Dengang Klintebjerg og dets højland var en ø. som sten- 
alderhavet skilte fra det øvrige Odsherred ved et sund, der 
strakte sig over Sonnerup skov og det nuværende Klintsø. 
var den dybeste del af sundet eller fjorden kun ved strand- 
volde skilt fra direkte forbindelse med Kattegat øst for Klin- 
tebjerg. Her dannedes Klinte Sø. da landhævning havde tør- 
lagt Sonnerup skov-området. At fjorden havde et rigt dyre- 
liv, fremgår af skaller fundet i en køkkenmødding ved den 
gamle bred. 

Klinte Sø var Odsherreds største indsø, amtets næststørste. 
Endnu i 1832 omtaler /. H. Larsen i sin topografiske beskri- 
velse både Sonnerup Sø, der dog kun var 64 tdr. land og 
snart ventedes udslettet af søernes tal, og Klinte Sø, der op- 
gives at være 463 tdr. land stor, næsten kredsrund, „med 
lave sandede, sumpede, stenede og grusede bredder, leret, ste- 
net og mudret bund!". Dybden var fra 2 til 6 alen foruden 
mudderet; bredderne var kun lidet ophøjede over havets 
vandspejl, søen var fiskerig, især på ål, og meget sivbegroct. 
Det tilføjes, at egnen, især under klinten, har „et vildt ud- 
seende". 

År 1856 blev Klinte Sø, fortæller proprietær Bundgaard i 
sine efterladte papirer, af staten solgt ved auktion på rådhuset 
i Nykøbing til partikulier fiirgensen af København for 25.600 
rdl. Forinden havde staten ved en overenskomst i 1845 med 
de til søen grænsende lodsejere, 20 ialt, alle fæstere under 
det kgl. odsherredske gods, fået fastsat grænsen mellem disse 
og søen og fået tinglyst adgang til søen ad 14 veje. 

Udtørringen 

Jiirgenscn begyndte etter købet udtørringen. Det hidtidige 
afløb fra Klinte Sø, „Ålebækken" eller „Ålerenden", som 
udmundede i havet mellem Klintebjerg og Sonnerup skov, 
blev spærret, da den under lavvande i søen ville medføre 
tilløb, landkanalen blev gravet, dæmningen opført og den nu- 
værende afløbskanal ført igennem. 

Med daværende gårdejer i Klint Niels Hansen som ordfø- 
rer for mange lodsejere, der var utilfredse med Ålebækkens 



lukning, blev klager ført frem gennem alle instanser og helt 
op til kong Frederik VII, men de fik ikke medhold. 

Jiirgensen ejede kun Klintsø til februar 1859, da arealerne 
blev købt af kammerherre C. van Deurs til Frydendal, hof- 
jægermester Schonheider van Deurs og kammerassessor C. P. 
Berthelsen. København, for 52.000 rigsdaler. 

Til udpumpning benyttede man da en 6 hk dampmaskine 
med centrifugalpumpe. De nye ejere henvendte sig til profes- 
sor Holmberg ved Polyteknisk Læreanstalt, for at han kunne 
fremkomme med forslag til en forbedring af pumpeværket og 
foretage en undersøgelse af hele ejendommen med en forbed- 
ret kultivering for øje. Han anslår den vandmængde, der skal 
udpumpes til 25.592.000 kubikfod. Efter professorens målin- 
ger var vandstanden i søen på det tidspunkt, 1860, sunket 2 
fod. og man var begyndt at dyrke raps på den tørlagte del. 

Af bygninger fandtes den gang kun opsynsmandens bolig 
og en lille stråtækt lade, som lå, hvor nu hovedbygningen 
ligger, og den blev først nedrevet 1909. 

Ellingegård og Klintsø 

Da hofjægermester van Deurs døde, solgtes Klintsø den 
12. oktober 1868 til proprietær, cand. jur. facob Holm, El- 
lingegård, for 118.000 rdl. Jacob Holm (fra firma: Jacob 
Holm & Sønner, København) havde i 18 13 for 80.000 rdl. 
købt Ellingegård — den gang ca. 750 tdr. Id., 53 tdr. hart- 
korn med 33 huse. 

Ellinge er en af Odsherreds ældste bydannelser — sammen 
med Svinninge og Hønsinge. Her var landsbyer i det fulde 
fællesskabs tid med store eng-tilliggender. 

Ellingcgård var i middelalderen en hovedgård, som hr. 
Gevert Bydelsbachs enke 1408 afstod til dronning Margrethe. 
og senere tilfaldt gården Roskilde bispestol. Efter at den 
som andre af den katolske kirkes godser ved reformationen 
var blevet inddraget under kronen, overgik den i det 17. 
århundrede til rentemester Henrik Muller og havde derefter 
i lang tid ejer fælles med Anneberg. 

Samhørigheden mellem Ellingegård og Klintsø skulle nu 

Del nordlige Odsherred 1S>>. Endnu for 100 ir siden rar Klinte so en ganske anselig indsø. 



vare, viste det sig, lige til 1912, og de supplerede hinanden 
ganske godt, idet Ellingegård, hvis jorder er af ret tør be- 
skaffenhed, i en fugtig sommer gav godt udbytte, medens en 
varm og tør sommer var gunstig for Klintsø. 

Udtørringen af Klintsø førtes nu videre og forbedredes, 
ligesom der ca. 1872 opførtes to staldlænger. Det var dog navn- 
lig græs (hø), der høstedes. Således blev der i en lang række 
år årlig kørt 300 læs hø til Ellingegård, hvor der holdtes en 
stor kobesætning med eget mejeri, medens alt opdrættet 
holdtes på Klintsø. I den periode udvikledes også et betydeligt 
salg af græs på roden til omegnens mindre landbrugere, som 
der er mange af i Odsherred. 

Efter Jacob Holms død overtog hans søn, Viggo Holm. 
begge gårdene og førte driften videre indtil sin død nytår 
1907. Hans enke solgte da den 22. marts 1907 ejendommen 
til et konsortium fra jylland, sagfører P. Vestergaard, Aarhus, 
folketingsmand A. Cbr. Jensen-Flø. Brande, .\g landbrugskan- 
didat Niels Bundgaard. Ølholm ved Vejle. Den sidste som 
driftsleder. Købesummen var ejendomsskylden, 563.000 kr., 
deraf 236.000 kr. for Klintsø. Konsortiet dannede ..Aktiesel- 
skabet Ellingegard og Klintsø" og indførte ret hurtigt for- 
skellige forbedringer på begge gårde. 

På Klintsø fandtes af bygninger foruden to staldlænger og 
den lille lade af bindingsværk, hvor nu hovedbygningen lig- 
ger, opsynsmandsboligen og 4 arbcjdcrhuse med lerklinede- 
vægge og med to lejligheder i hvert. Til udpumpning var 
der en dampmaskine og en hollandsk vindmølle. På grund 



af den endnu mangelfulde udtørring var kornhøsten kun 
ringe, ikke over 700 tdr. årlig. Alt blev sået og mejet med 
hånden. Foruden de store hovedkanaler var der dctailgrøfter 
for hver ager, d. v. s. for hver 7. favn. Man regnede med, at 
der henstod ca. 100 tdr. land i kanaler og grøfter. 

Pumpeværket viste sig at være for dyrt i drift og utilstræk- 
keligt, når man ville tænke på at udnytte den righoldige 
dyndjords muligheder, og møllen lå for lavt til at kunne få 
fuld vindpåvirkning fra sydvest. Man besluttede da at kassere 
både dampmaskine og mølle og indsatte i 1908 en 25 hk 
dieselmotor og en centrifugalpumpe, hvis ydeevne var 8.000 
tdr. vand i timen. 

Da man nu var mere herre over afvandingsforholdene, gik 
man i gang med en uddybning af hovedkanalerne. Denne ud- 
dybning måtte imidlertid ske gradvis, idet dyndlaget kun lidt 
under pløjelaget havde en konsistens som grøn sæbe, så kana- 
lernes sider ville skride sammen, hvis man foretog en for 
kraftig uddybning pd een gang. Når vandet trækkes ud af 
dyndjorden, trækker denne sig sammen i blokke og danner 
et utal af revner, så jorden afgiver ;it vandindhold, som om 
den er kunstig drænet. Efter en årrækkes forløb havde man 
nu afdelinger på 40 — 45 tdr. Id. uden grøfter, hvorfor det 
efterhånden blev muligt med fordel at anvende mere maskin- 
kraft i marken og derved opnå betingelser for en udvidet 
korndyrkning. Man var da også efterhånden kommet op på 
et årsudbytte på 3.000 tdr. korn. Denne mulighed havde man 
ganske vist også fra begyndelsen regnet med, hvorfor aktie- 

selskabet også allerede i 1907 lod opføre en lade til 700 læs 
og med automatisk aflæsningsapparat, som kunne tage et helt 
læs og sætte det på plads i laden. 

Det skete i foråret 1908, at vandet brød et hul i dæmnin- 
gen på 5 favnes bredde, hvilket jo fremkaldte stor over- 
svømmelse i søen, før man med sandsække kunne få hullet 
stoppet. Man traf så aftale med en entreprenør om for 2,500 
kr. at forhøje dæmningen. Det viste sig imidlertid, at dæm- 
ningen ud for Tengslemark — netop på det sted, hvor van- 
det i foråret havde brudt hul — ikke kunne bære mere; men 
alt, hvad der blev kørt på, forsvandt igen, idet bunden blev 
ved at skyde op inde i søen. Man prøvede derefter ved hjælp 
af faskiner at gøre dæmningen fastere; men intet hjalp, selv 
om dens fod blev gjort dobbelt så bred. Ved en overenskomst 
med 5 lodsejere i Tengslemark fik man så lov til at anlægge 
en ny kanal tværs over deres lodder og så højt oppe i ter- 
rænet, at kanalens indvendige kant lå i højde med dæmnin- 
gens kant. 

Fra Klintsø solgtes græs om sommeren og halm og korn om 
vinteren. Ved græsauktionerne var der kunder fra Sjællands 
Odde, Asmindrup, Hønsinge, Nykøbing, Nakke og Rørvig 
og selvfølgelig fra hele Højby sogn. 

Hvad der kunne skrabes sammen af penge blev brugt til 
grundforbedring, udvidelse og anskaffelse af maskiner og 
materialer. Sagfører Vestergaard blev efterhånden noget utål- 
modig og ønskede at udtræde af aktieselskabet. Det skete 1912, 
idet Ellingegård blev solgt. 

Efter tegning af arkitekt Hagen opførtes samme år Klintsø's 
hovedbygning, der kom til at stå i 32.000 kr. Da undergrun- 
den var flyvesand, kom bygningen til at hvile på en stor 
betonblok. 

Efter salget af Ellingegård købtes tærskeværk og andre ma- 
skiner til gårdens drift, og der var efterhånden anbragt ret 
store kapitaler i Klintsø. 

Dertil kom købet af 13 tdr. Id. strandgrund mellem gården 
og havet for ikke at risikere at få uønsket bebyggelse overfor 
gården. Hidtil havde man kun haft adgang til stranden ad en 
12 alen bred vej langs afløbskanalen. Når man medregner 
de ikke ubetydelige forbedringer i marken, kan det beløb, 
der var anbragt i ejendommen i løbet af disse 5 — 6 år nok 
regnes til ca. 100.000 kr. Og der var, synes jeg, skabt en 
meget afvekslende og interessant bedrift. Gårdens samlede 
areal var nu på 472 tdr. Id. 



Ejer — Bestyrer — Ejer 

Den 16. juni 1915 fik jeg en overenskomst med folketings- 
manden, hvorefter jeg købte ham ud af aktieselskabet. Det 
var dagen før vor bryllupsdag — 5 år efter vort bryllup — , 
og vi sad nu som ejere af Klintsø. En lykkelig følelse for 
mig efter i 8 ret bevægede år at have måttet uddele både 
hug og parade til forskellige sider. Jeg overtog gården for 
350.000 kr., så nogen foræring var det jo ikke! 

Vi var inde i den første verdenskrig med hvad deraf fulgte 
med høje priser på vore produkter, men også med større og 
større vanskeligheder, efterhånden som det trak ud med freds- 
slutning. Eor Klintsø's vedkommende var det især besværlig- 
heder med at fremskaffe kunstgødning og brændselsolie til 
udpumpning. 

På grund af disse besværligheder og de usikre udsigter i 
øvrigt besluttede jeg i foråret 1918 at udbyde gården til salg. 
Der meldte sig kun een køber: assistent i Privatbanken, Kø- 
benhavn, P. Jørgensen, som i april overtog gården for 553.000 



kr. Jørgensens betingelser for at kunne drive en så særpræget 
gård var tilsyneladende ikke store. Han var student, havde 
et halvt års landbrugsstudium på landbohøjskolen samt et 
halvt års skovbrugsstudium og blev så bankassistent. Det gik 
derfor også tilbage for ham år for år, således at Hypotekfor- 
eningen, der havde 2. prioritet i ejendommen, efter december 
termin 1926 måtte lade sig gården udlægge. Ejendommen var 
i bund og grund forfalden. Kanaler og grøfter var sammen- 
groede. Marken uren fra ende til anden. 

Hypotekforeningen tilbød mig nu, hvis jeg ville tage skøde 
på gården, 25.000 kr. til dens istandsættelse. Efter en nøje 
gennemgang af det hele kom jeg imidlertid til det resultat, 
at der måtte anvendes mellem 60.000 og 70.000 kr. for at 
bringe ejendommen i normal vedligeholdelsestilstand. Direk- 
tionen foreslog mig at overtage bestyrelsen af gården og få 
den rettet op igen for så at overtage den, når forholdene blev 
dertil. Det gik jeg så ind på. Og der var noget at tage fat på! 

Årene 1928 — 29 var ret gode for landbruget, og der var 
ret gode betingelser for at få tingene rettet op. Men så kom 
krisen for landbruget i begyndelsen af 30erne, så først 1934 
blev forholdene og gårdens tilstand sådan, at jeg turde over- 
tage den igen. Jeg overtog den da den 1. oktober til 350.000 
kr. Jeg var nu stillet nøjagtig, som da jeg overtog den i 1915. 
Forskellen var blot den, at jeg var blevet 19 år ældre — 
nemlig 60 år. 

Sandflugt og ladebrand 

Driften gik imidlertid godt indtil foråret 1937, da der opstod 
en meget ondartet 12 dages sandflugt fra øst, hvorved mange 
af kanalerne blev tildels fyldt med jord og sand, hvilket havde 
til følge, at en del af vintersæden blev oversvømmet og øde- 




Proprietær Niels Bundgaard. 

lagt, ligesom jorderne ikke kunne tørlægges rettidig til for- 
årssåningen. Ja, 60 tdr. Id. kunne slet ikke tilsåes det år. Det 
gav naturligvis et stort minus i årsresultatet. Året efter i no- 
vember måned brændte den store kornlade med hele høsten, 
den gamle maskinpasserbolig og tillige en del maskiner. I 
1939 blev der opført to lader, den ene ude i marken til at 
optage høsten fra de yderste marker. 

I 1939 — 40 fik vi så den første af de tre strenge vintre. 
Vi havde det år tilsået 113 tdr. Id. med hvede, som blev øde- 
lagt. I foråret 1940 gjorde vi så forsøg med dyrkning af 
hamp, idet vi fik tilsået 12 tdr. Id. med frø af italiensk hamp, 
som lykkedes udmærket, hvorfor vi året efter tilsåede 
50 tdr. Id., denne gang med tysk hamp, som skulle kunne 
modne frø her i landet, hvilket også slog til, og afgrøden 
gav stort udbytte. 

Imidlertid havde vi besluttet os til at sælge gården, hvilket 
skete den 1. august 1942 til Brdr. Houlberg. 



Houlberg — Anneberg — Ferieby — Pensionat — 
Kuranstalt — Rekreationshjem 

1942 slutter Bundgaards egen beretning, og siden er der 
sket store omvæltninger på Klintsø. Brdr. Houlberg gik straks 
i gang med store reformer, der bedst kom til udtryk i de gen- 
nemgribende ændringer såvel i hovedbygningen som i stald- 
længerne. De gamle besætninger blev solgt, og nye — til 
dyre penge indkøbte — avlsdyr blev sat ind. Gården fik 
pludselig en opblomstring, fordi der nu var pengemidler til 
rådighed; men alligevel gik Klintsø sit endeligt i møde. Efter 
knapt fire års forløb var Brdr. Houlberg tilsyneladende kede 
af at bruge flere penge på gården, og i foråret 1946 blev 
alle avlsdyr solgt på auktion, hvilket ikke tilnærmelsesvis ind- 
bragte, hvad dyrene havde kostet i indkøb. Gården blev ud- 
stykket som tillægsparceller til omliggende gårde og husmands- 
brug. Hovedparcellen på 120 tdr. Id. nærmest gården samt 
staldlængerne blev solgt til gården Anneberg ved Nykøbing. 
De 120 tdr. Id. blev for største partens vedkommende lagt ud 
med græs og drevet som et slags sommerpensionat for Anne- 
bergs kvægbesætning. Hovedbygningen, havearealet og de 13 
tdr. Id. strandgrund blev den 1. april 1946 overtaget af for- 

Klintse's hovedbygning. 



eningen Kosmos, der i årene omkring 1938 havde oprettet 
en ferieby på det tilgrænsede areal øst for gården. Hovedbyg- 
ningen gik ind som et led i feriebyen og blev drevet som 
hotelpension. 

I foråret 1953 blev Klintsø's hovedbygning for 215.000 kr. 
overtaget af læge Cai Ankerbye, Rønne, som indrettede en 
råkost-kuranstalt. Gæsterne syntes glade nok for opholdet, 
men planerne kunne ikke få driften til at svare sig. 

Efter at sommersæsonen var overstået, begyndte forhandlin- 
ger med sygehusbestyrelsen i Nykøbing gennem dennes for- 
mand, amtsrådsmedlem Villiam Nybjerg, Højby, der tillige er 
formand for det af tidligere sygehuslæge i Nykøbing, afdøde 
kredslæge Georg Schad i 1908 oprettede legat, hvis kapital 
var kommet op på 282.000 kr. Legatbestyrelsen købte Klintsø- 
gård med indbo og 6 tdr. land for 250.000 kr., nok til at 
læge Ankerbye kunne holdes skadesløs, og Klintsøgård skal 
fremtidigt være rekreationshjem, knyttet til og administreret 
af Nykøbing sygehus, ledet af en sygeplejerske som forstan- 
derinde og med plads til 25 rekonvalescenter — først og frem- 
mest fra Nykøbing sygehus, dernæst fra amtets øvrige syge- 
huse. 

-Hotel jJHiøhix 

Nykøbing Sj. 



ODSHERREDS FØRENDE HOTEL 



Alle vore værelser er nu gennemgribende 
modernisere! og har fået indlagt varmt og 
koldt vand. 



Tel«. Nykobing 15 og 233 



Nykøbing Sj. Trælasthandel 



v Poul Christiansen 



Vesterbro-Nykøbing 



Telefon 
Nykøbing 1 og 361 



Odsherreds 

og smukke 

HJEMSTAVNSMUSEER 

er nok et Besøg værd 



ODSHERREDS FOLKEMUSEUM 
NYKØBING 
v. Kirken (aabent hele Dagen) 

STENSTRUP MUSEUM 
STENSTRUP pr. HØJBY SJ. 
(aabent fra kl. 10-18) 

ASNÆS SOGNS HJEMSTAVNS- 
MUSEUM 
HØVE 
(aabent hele Dagen) 

FAAREVEJLE HJEMSTAVNS- 
MUSEUM 
v. Kirken (aabent hele Dagen) 



KIELS HANSENS SØNNER 
VIG 



BETONVARE- 
OG SKÆRVEFABRIKKER 



VIG 19 

VIG 250 

ODSHERREDS ANDELS-SVINESLAGTERI 

NYKØBING S. 

SVINESLAGTERI 
KREATURSLAGTERI 
FEDT- OG TALGSMELTERI 
PØLSEFABRIK 
KØLE- OG FRYSEHUS 
FROSTBOX-ANLÆG 

GRUNDLAGT 1914 




VIG 

PLANTESKOLE 

GRUNDLAGT 1889 
AREAL: 70 TØNDER LAND 



Planteskole-Artikler af enhver Art i prima Kvalitet. 

>»• 

Vort Katalog tilsendes gratis og franco paa 
Forlangende. 

FRØSLEV PETERSEN 



ANDELSMEJERIET 

BILLESBORG 

Byens Mejeri — 

Deres Mejeri 

Telf. 170 NYKØBING SJ. Telf. 179 

Glem ikke at besøge 

Konditoriets 
»TREKANTEN« 




H«.ve Strand. - Telf. Vig 245 

— Stedet, hvor man hygger sig. 

Overalt i Odsherred anbefaler vi 
Odsherreds al, most og mineralvand 



MANUFAKTUR 
TRIKOTAGE 

S. BUURGAARD-JENSEN * 

NYKØBING 

KJOLER 

KONFEKTION 

[ . 



Kun 1 . Klasses 
Mejeriprodukter 



Udsalg i Nykøbing 

v. H. Jacobsen, Telf. 326 

Eliinge Lyng 

v. A. Vestmar, Telf. Højby 200 
Rørvig 

v. H. Krogh, Telf. Isøre 77 



C$VINNINGE 9/&JERI 



Nr. Asmindrup 
Telf. 14 




Farmen set fra Luften 



/s ODSHERREDS MINKFARM 



HØJBY SJ. 



Danmarks 




sterste Minklarm 



<Qj) 



ODSHERREDS MINKFAR 

laverer som altid 1 , Klatses Avlsdyr 



M (ffl) 

